
ἔπει! graecae mythis indagandis qui operam dare vult, 
maximos fructus tum percipere potest, quum in diversorum 
poetarum operibus, quae variae eorum exstent formae, an qui- 
siverit; nam hoc modo perspicere licet, quae genuina eorum 
fuerit propriaque indoles, simulque, cur insequens aetas in ea 
forma non substiterit, sed poetae alii alio modo eam immuta- 
verint.. Ac nemo nescit, eorum primordia, quae prima illius 
gentis aetate efflorescebant, nova veste, ut ita dicam induta esse 
temporum serie cum in poetarum lyricorum carminibus, tum 
potissimum in tragicorum fabulis. quae etsi priorem mythorum 
vim ac naturam plerumque redoleant, tamen exteriorem eorum 
formam novis ilisque summi momenti additamentis auctam ac . 
magis magisque perfectam et limatam exhibent. Quod ne mire- 
ris caveas, sunt enim omnino diversae diversorum poetarum in 
mythis tractandis rationes, aliae poetae epici, aliae lyrici, aliae 
tragici; nec potest non conspici haec diversitas in mythorum 
conformatione, quae, ut rei natura fert, in primo poesis aevo 
minus concinna est, quam in posteriore, quo ars tragica floruit. 
Atque huic imprimis generi poeseos lex innata est, ut mythos 
normis suis prorsus strictis ac nullo modo spernendis accom- 
modet, et ab uno principio, quod tamquam nodum omnes minoris 
ponderis actiones dissolvunt et expediunt, totum rerum nexum 
pendentem faciat. Nostrum vero est, qui de istorum poetarum 
consiliis in his imprimis mutationibus spectandis agere velimus, 
anquirere, quae fuerint incunabula mythorum, unde enascebantur 
laetissimi cantus tragici fructus, inque perlustrandis poetarum 

tragicorum propriis summum compositionum. consilium indagare; 
quod quum perdifficile sit, tamen vel maximam exhibet volupta- 
tem, atque ob id ipsum omnes omnium temporum viros doctos, 
hunc laborem ut subirent, excitavit, inflammavit, instimulavit. 
Atque effecerunt ipsa haec studia, ut materiae, quae ob naturam 
suam paulo obscuriorem — juvat in animum revocare, quanta 
detrimenta acceperimus operum ab illis poetis confectoram — 
solis fere conjecturis nobis explanandae sunt, paulatim in lucem 
clariorem perducerentur, eaque, quae primo. obtutu omnino non 
refici posse viderentur, eo modo restituerentur, per quem liceat 
cognoscere, qui fuerit connexus singularum rerum fabulis com- 
prehensarum, neque minus intellegere, quibus laudibus singuli 
poetae ornandi sint in disponenda materia, vel quibus vitiis 
uniuscujusque mythorum compositio laboraverit. Multa tamen 
restare, quae nondum ea, qua par est, sedulitate pertractata 
sint, uberrimamque nobis commentandi materiam praebeant, non 
miraberis, modo immensum hujus campi circuitum tecum repu- 
taveris, quem nullo unquam pacto quisquam emetiri poterit. 
Quae quum ita essent, haud inutile fore mihi videbatur in 
Thebanorum mythos, qui Labdacidarum fata celebrant, studia 
conferre. Cui mythoram parti ut operam darem, commovit me 
illud, quod summa semper cum delectatione praeclarissimas illas 
tres Sophoclis fabulas iterum iterumque lectitans tristissima hujus 
stirpis fata diuturna animi consideratione perpendi; vel maxime 
autem Schneidewini, viri doctissimi, commentatio: Die Sage von 
Oedipus, quam publice prodire jussit Gottingae anno hujus 
saeculi LII, me compulit, ut simile argumentum ex eodem 
mythorum orbe desumtum pertractare susciperem. Antigones 
enim et Ismenes sororum mythus non ita videtur investigatus 
esse, ut omnibus satisfacere possit; Welckerus quidem In libro, 
cui inscripsit: Der epische Cyclus II. 357 sq. et Schneidewinus 
in praefatione editioni Sophocleae Antigones praemissa pauca 
de varia sororum in poematis graecis condicione disseruerunt, 
neque vero ea, quae constituerunt, omnes dubitationes mihi re- 


moverunt, num, quae contenderent, vera essent, nec ne. Atque 
ut Boeckhii verbis utar (graec. trag. prince. p. 24): »Neque 
tamen secure in vulgata opinione acquiescendum, sed, quae 
omnis critices natura est, perpetua dubitationum et cautelarum 
series nectenda erit; sic veritatem nisi plane assequemur, at 
certe spectare nobis ex longinquo licebit«, videntur ea nimirum 
in illoram virorum de sororum mytho sententias cadere, in 
quibus omnes fere ad hoc usque tempus acquieverunt: quam 
incuriam non recte adhibitam esse equidem ratus, pertractare 
decrevi universas quae exstant mythi formas ab ea inde aetate, 
qua carmina epica florebant, usque ad posteriora tempora, quibus 
Furipidis musa tragica ei operam dedit. 


Caput I. 


De sororum condicione, qualis fuisse pu- 
tanda est in carminibus Graecorum epicis. 


Primum igitur quemadmodum epica Graecorum carmina 
Antigones et Ismenes fata celebraverint, ex instituenda ratione 
paulo latius pertractandum est. Sed quum tria ejus generis 
poemata, quae de hac materia composita erant, Oedipodia, 
Thebais, Epigoni, mala quadam sorte nobis non servata sint, 
ex aliis poetis, qui de eodem argumento egerunt et ex illis 
carminibus hausisse materiam videntur, summa lineamenta mytho- 
rum exstruamus oportet. In qua quaestione disceptanda summi 
momenti auctor et dux quasi Homerus est; nam viguit is poeta 
eo tempore, quod proxime accedit ad illorum carminum aetatem ; 
et quum epici carminis propria indoles posceret, ut spreta ea, 
quam poeta tragicus assequi debet, concinnitatis laude omnes 
flores fructusque decerperet, quos in regionibus suis suaviter 
perambulandis invenit, huc illuc, si qua dabatur occasio, in 
priorum heroum fatis, stirpe, regno celebrandis moratus est. 

Qui de Thebanorum mythis agunt loci, complures reperiuntur 
et in Iliade et in Odyssea; omnes vero gravitate superat 
is locus, qui exstat in Od. 1. ΧΙ. vss. 271—279, ubi Ulixes, qui 
Tiresiam vatem consulturus in orcum descenderat, heroum 
heroidumque, quos ibi vidit, manes cummemorat, atque inter 
illos Epicasten, pulchram Oedipi matrem conjugemque, cujus 
fata tristissima nonnullis verbis in transcursu depingit.  Narrat 
enim Ulixes, insciam hane Thebarum reginam Oedipo  filio 
nupsisse, quod stuprum dii statim post confectas nuptias pate- 
fecissent. Neque Epicasten longius vitae spatiam degisse, sed 
maerore et sui taedio imbutam ipsam mortem sibi conscivisse; 
Oedipum contra multos annos Thebarum regnum obtinuisse non 
sine magnis doloribus, quos deorum perniciosa consilia matris- 
que erinyes ei peperissent. — Im dubio relinquit poeta, num 
quatuor illi liberi ei ex Epicaste orti sint, an ex alia eos Oedipus 
procrearit, at primum, quod posui, Epicasten eorum matrem 
fuisse, haud veri simile esse sequitur ex verbis vs. 273: 

ἄφαρ δ᾽ ἀνάπυστα Iso ϑέσαν ἀνϑρώποισιν. 
Nam si statim dii crimen aperuerunt, Υἱχ probabile reddere 
quisquam potest, quatuor liberos ab Epicaste natos fuisse, prius- 
quam libera morte e vita decederet, neque silentiv videtur 
obruenda oppositio, quae inest in his duobus enuntiatis: ἀλλ᾽ ὁ 
μὲν ἐν Θήβη... . . ἦρχε et: ἡ δ᾽ ἔβη εἰς ᾿Αἴδαο, quorum altero 
fongius post nuptias vitae spatium Oedipo tribui, ex altero vero 
Epicastes vitam post eas non vitalem brevissimamque sequi, 
inde concludi potest, quod haud inconsulte poeta tempora ver- 
borum ἤρχε et ἔβη diversa posuit. At possit aliquis contra- 
dicere, cur omnino necesse sit, ut statuamus, liberos Oedipo 
tributos esse jam in ea fabulae forma, qualem Νεκυίας poetam 
ante oculos habuisse consentaneum sit, quum Ulixis narratio 
nullam eorum mentionem faciat; cur non potius statuamus, 
ultimam vitae partem ab infelice rege, quum longe miserrimum 
conjugium expertus esset, per caelibatum et orbitatem absumtam 
esse? Sed exstant nonnulla, quae quominus id statuamus pro- 


hibeant; namque in omnibus, quae postea exstiterunt, hujus 
mythi formis liberi illi enumerantur, nec possunt primae huic 
fabulae abnegari; certe qui cos non exstitisse censet, is simul 
universae mythi indoli gravissimum detrahat momentum oportet. 
Aretissime enim ii conjuncti sunt cam natura mythi obducti, ut 
ita dicam, asperitate quadam et ferocitate, quae vis nescio an 
nimis minuatur, si negamus, Oedipum liberos progenuisse. Con- 
firmatur ea opinio eo, quod in Cinaethonis Oedipodia rex ille 
post infelicem Epicastae obitum Eurygaream, Hyperphantis, 
Phlegyarum regis, filiam, in matrimonium duxisse et ex illa 
quatuor liberos genuisse traditur, id quod Pausanias testatur 
in 1. IX, 5, 10-11. Ac satis mirum profecto esset, quum ex 
hoc certissimo testimonio Oedipodia narraverit, liberos ab Eu- 
ryganea oriundos fuisse, si statuere vellemus, Oedipum, qualis in 
Odyssea describitur, sine liberis atque conjuge reliquam vitam 
egisse, ita ut in re haud dubie gravissima duo poemata epica, 
quae temporis intervallo haud ita longo composita esse videntur, 
in diversas partes discessissent. Quod quominus statuamus jam 
prohibet ipsa carminis epici indoles, quae in ejusmodi summae 
gravitatis rebus a diversis partibus poetas stare, nullo pacto 
sinit; necnon signa, quae concentum utriusque carminis indicent, 
sub Ulixis verbis latent, quum verbis: 
τῷ δ᾽ ἄλγεα καλλιφ᾽ ὀπίσσω 
πολλὰ μαλ᾽, ὅσσα te μητρὸς εἐρινύες ἐχτελέουςιγ 

satis perspicue dolores significari, quos senex Oedipus a filiis 
suis perpessus sit, non injuria Welckerus ep. Cycl. II, 323 et 
Schneidewinus in commentatione jam saepius laudata pag. 6 
conjecisse videantur. -- Ex Euryganea igitur, carmina epica 
sì sequimur, Antigone et Ismene originem duxerunt. 

Jam ad aliam rem expediendam animum conferamus necesse 
est; indagandum enim, quae gravitas sororibus in carminibus 
epicis tributa sit, quam quaestionem Welckerus in constituendo 
Thebaidis argumento (ep. Cycl. II, 357) ita dissolvit: »Ohne alle 
Bedeutung in der Sage missen beide Schwestern nicht gewesen 

sein, da sonst die Odyssee ')(?) wol nicht ihre Namen neben den 
Bridern nennen wirde«. Ad quam rem fulciendam affert locum 
depromtum ex argumento ad Sophoclis Antigonen a Sallustio 
nescio quo scholiasta confecto, quo ille grammaticus fabellam 
nobiscum communicat haustam ex Minermo, Ismenen, quum 
Theoclymeni cujusdam consuetudine et familiaritate uteretur, a 
Tydeo interfectam esse. Veri haud dissimile putat iste vir 
doctissimus esse, hanc fabellam, quum optime generis epici indoli 
respondeat, a Mimnermo ex Thebaide cyclica haustam esse. 
Mihi vero hoc negandum videtur, quod cur faciam, infra latius 
exponam, quum ad tractandum illud Mimnermi fragmentum 
res pervenerit.. Poterunt tamen, quae ab illo viro de sororum 
in carminibus epicis auctoritate prolata sunt, nihilominus probari, 
licet sint falsa, quibus sententiam stabilire conatus est. Ad quam 
rem demonstrandam juvabit  Pausaniae  quendam locum in 
certamen vocare, quo demonstratum iri spero, quomodo quaestio 
dissolvi queat. Exstant enim in hujus scriptoris 1. IX, quo 
uberrimam de veteris Boeotiae et urbibus et regionibus et 
historia et mythis materiam congessit, cap. 25, 8. 2 haecce verba: 
χαλεῖται δὲ ἃ σύμπας οὗτος τόπος Σύρμα ‘Avtiyovne ὡς Yao 
τὸν τοῦ Πολυνείχους ἄρασϑαι oi προϑυμουμένηῃ νεχρὸν οὐδεμία 
ἐφαίνετο δᾳοτώνη, δεύτερα ἐτενόησεν ἕλκειν αὐτὸν, ὃς ὃ εἱλκυσὲ 
τε καὶ ἐπέβαλεν ἐπὶ τοῦ Ἐτεοκλέους ἐξημμένην τὴν πυράν. --- 
Quae verba si sequimur in restituenda ea, cui Antigone inserta 
fuit, mythi parte, hancce fere habes ejus formam: Argivorum, 
qui cum Polynice Thebarum urbem aggressi erant, exercitu fugato 
septemque heroibus occisis, Thebani ante omnia id curasse 
videntur, ut justas Eteoclis regis exequias celebrarent dignasque 
ejus meritis. Neque tamen in hoc funere rite perpetrando pium 
Antigonae sororis officium substitit, sed alterius fratris multo a 
infelicioris amore percussa foedum ejus corpus ad propinquum 
Eteoclis rogum traxit ignique comburendum dedit. 


1) Sine dubio Welckerus hic scribere voluit: Oedipodee. 

Quaeritur vero, num isti Pausaniae loco ea fides habenda 
sit, quae, ut aliam atque viri docti de Antigonae in poesi epica 
condicione sententiam proferamus, vere ac recte nos compellere 
debeat; quam quaestionem quum satis difficilem esse explanatu 
jam inte suspicari possimus, quod nullus unquam vir hunec locum 
ad assequendum eum finem, quem mihi proposui, adhibuit, 
accuratissima cura omnia mihi erunt examinanda et ponderanda 
quae consilio inservire videantur; neque despero fore, ut ali- 
quantulum in re proposita proficiam. — Perantiquam hanc fabulam 
esse, statim inde elucet, quod diversissime ab omnium posterioris 
aetatis poetarum rationibus hujus fabulae compositio instituta 
est. Sine dubio enim in prima, quam carmina epica ipsiusque 
populi narrationes referebant, mythi forma, qui de fratrum bello 
agebat, illud infuit, ut Eteoclis et Polynicis corpora uno 
igne comburerentur; quod ne ad sententiam meam conformasse 
videar, locum appono ejusdem Pausaniae 1], IX, 18, 3., ubi 
periegeta narrat, Thebanos usque ad suum tempus fratribus 
illis sacrificare consuevisse; quae sacra eam ob causam annotatu 
digna sibi visa esse, quod semper et funus et ignis in duas 
partes se dividisset, quasi fratrum discidium ne morte quidem 
interrumpi dii significare voluissent. Ex his ut jam colligam, 
quae colligi posse videntur: non possunt haec sacra instituta 
esse nisi remotioribus temporibus, quum tales deorum sive 
heroum cultus, qui vel aptissimi sunt retinendis in memoria 
posteriorum certis rebus, omnino veterrimorum hominum 
religiositati attribuendos esse, inter omnes constet. Nam 
unus quisque populus quum primum adolevit, minus anxie 
deorum potentiam respicit, quam antecedentibus temporibus, 
quibus in omnibus vitae condicionibus, vel maxime autem in 
calamitatibus, eos sibi benevolos reddere omni modo studebat; 
igitur ante ejus adolescentiam ponenda est omnis et rituum et 
sacrorum institutorum multitudo inventa aut ad expiandam 
deorum iram, aut ad celebrandam eorundem in se benevolentiam. 
Quod si verum esse non negas, rursus non poteris non mihi 

assentiri, causam quoque, ob quam ista sacra fiebant, antiquis- 
simis temporibus innotuisse 2) carminaque epica eam retulisse. 
Potes tamen, etsi me ca omnia recte conclusisse concedas, 
in eo offendere, quod Antigonen istum, quem dixi, laborem 
suscipientem facio in perpetrando funere, id quod omnes recen- 
tiores viri docti virgini abjudicarunt, qui ita rem explicasse 
sibi visi sunt, ut a Pausania veterrima cum Euripidis poetae 
inventis quibusdam in unum corpus conglutinata esse statuerent 3). 
Perperam hoc statuisse videntur, neque ullum, quo sententias 
comprobarent, argumentum in medium protulerunt.  Atque ut 
omittam, me nescire, in quanam Euripidis fabula iste Antigones 
conatus tractatus sit, equidem nihil probabilitatis istorum virorum 
sententiam habere censeo, nam ullo modo fieri potuisse nego, 
ut regio illa nomen traheret a fabula, quae conglutinata esset 
et ex veterioris fabulae partibus et ex Euripideis inventis.  Et- 
enim cadit in eiusmodi locorum significationes eadem, quam 
supra observavimus, lex; nam consuetudo locorum cognomina 
ex mythorum orbe desumendi exstat non nisi remotissimis po- 
pulorum aetatibus, ac maxime ea aetate, qua universi populi 
vis poetica excitata et inflammata epicis rhapsodorum carminibus 
ita majorum facta fataque tradit, ut locorum et regionum signi- 
ficationes ex nominibus hominum fama carminibusque insignium 
deducat. Cujus usus tot tamque praestantia exempla ex cujus- 
libet populi historia et mythologia praesto sunt, ut inanem 
laborem iste suscepturus sit, qui notissimam rem exemplis unde- 
cunque allatis illustrare velit. Porro ipsa scriptoris, ex quo 
ille locus desumtus est, ratio conficiendorum librorum, qua plane 
priorum periegetarum vestigia pressit, prohibere videtur, quo- 
minus tale quid statuamus. Erat enim eorum mos, ut varias 


2) Nitzschius quidem in libro: Die Sagenpoesie der Griechen, 93, 
statuit jam in carminibus epicis Polynici funus abnegatum fuisse, at vix 
poterit haec sententia comprobari neque ullam causam, cur hoc statueret, 
vir doctus attulit. 

3) De qua sententia οἵ, Schneidewin, praef. ad Ant. Soph. p. 6. 

regiones pervagarentur, omniaque memoria digna, quae aut ipsi 
viderent, aut ex aliorum hominum consuetudine et usu com- 
perirent, in librorum, quos de itineribus condere voluerunt, 
circuitum cogerent. Exhibent igitur horum περιηγητῶν scripta 
praeter multa alia, quae singularum terrarum descriptiones 
respiciunt, historica quoque et mythologica argumenta fere semper 
‘ex vivo hominum sermone hausta, neque parvi ob id ipsum sunt 
momenti, quum persaepe res ab iis commemorentur, quarum 
nulla ab aliis scriptoribus mentio facta est; quae quidem res 
persaepe obscuratae sunt perpetua traditione, attamen semper 
veri vestigia continent, quae nobis enucleanda sunt. Quam 
rationem Pausaniam obsecutum esse, si mente computamus, vix 
credibile est, eos homines, ex quorum ore hanc fabellam accepit, 
Boeotos, homines vulgares omnisque fere cultus. humanioris 
ignaros, eam tragoediae Atheniensis notitiam habuisse, ut statim, 
unde vetus nomen Σύρμα ᾿4»τιγόνης derivandum sit, Euripidei 
alicujus dramatis reminiscerentur.  Fuit potius res ita comparata, 
ut ab eo inde tempore, quo vivida adolescentis populi Graeci 
Vis ingenii omnimodis rationibus amplexabatur clarorum heroum 
heroidumque fata, istud nomen, quodque arctissimo ab ipso pen- 
debat nexu, Antigones factum a patre ad filium perpetua quasi 
hereditate traderentur, ex quo fonte Pausanias istud hausisse 
putandus est. Ac ne illud quidem, quod quis mihi objicere 
potest, Pausaniam, quum nomen illud ab accolis regionis audi- 
visset, id explicaturum veterem fabulam novumque Euripidis 
additamentum inter se commiscuisse, eam habet vim, quae pro- 
latam sententiam infirmet; nam praeterquam quod satis artifi- 
ciosa esset explicatio, tota illius capitis condicio contra eam 
pugnat, cujus indole satis demonstratur, audita modo ibi referti, 
nihil ab ipso scriptore esse inventum, quum semper eundem 
oratio habeat tenorem, ac nullum indicium in praesto sit, quo 
illa suspicio firmetur. 

Gravissimam vero offensionem, quae nos in hac vulgata 
opinione acquiescere nullo pacto sinit, elicienda est ex vocabuli, 

qua hic Pausanias utitur: »σύρματος« notione. Habet enim in 
universum eam vim, ut sit: »quod trabitur<; sed in angustiores 
fines posteriore tempore genuinam ejus notionem inclusam esse, 
ita ut sit: »vestis longa« qua imprimis choreutae vel actores 
in theatro induti erant, ex scriptorum hac in re disceptanda 
gravissimorum locis quibusdam colligere possumus.. In Pollucis 
enim Onom. VII, 67 haec de isto verbo annotata sunt: ovoue 
τραγικόν ἔστιν φόρημα ἐπισυρόμενον. Quam novam notionem 
αὖ illud verbum acciperet, fortasse ipse Aeschylus effecit, id 
quod indicare videntur verba grammatici alicujus in lucem pro- 
dita in Crameri anecd. Paris I, 19: Et μὲν δὴ πάντα τις 
Αἰσχύλῳ βούλεται ta περὶ τὴν σκηνὴν εὑρήματα roosvéuew 
Sr σύρματα καὶ xolvrtgar, quibus verbis nimirum ista, 
quam constituimus σύρματος notio atfirmatur, deinde vero con-. 
jecturae quosque, quam modo proposui, aliqua probabilitas 
affertur, quum aperte istis grammatici verbis ostendatur, fuisse 
antiquitatis viros, qui praeter multas alias in rebus scenicis 
mutationes istam quoque longarum vestium actoribus induen- 
darum Aeschylo tribuerent.. Quamquam hanc conjecturam nullius 
momenti ad ipsam quaestionem explicandam esse velim!  Neque 
Pausaniae aetate alium verbi usum reperimus, immo terminum 
technicum, quem vocamus, illud verbum factum esse, eo com- 
probatur, quod in lingua latina syrma eodem, quo exposui, 
“sensu usurpatur, cujus exemplum affero ex Martiali sumtum 
(cam IN ΑΘ.» 
Musa nec insano syrmate nostra tumet. 

Prorsus alia vero notione Pausaniae illud σύρμα explicandum 
esse, non est, quod moneam, vertendum enim est: tractus Anti- 
gones. Ex his ut summam colligamus: quum constet, ni egregie 
fallor, vulgarem hujus verbi usum prorsus diversam ab hoc 
Pausaniae loco notionem exhibere, porro quum Pausaniae tem- 
pore syrmatis vocem eodem sensu acceptam fuisse, versu Mar- 
tialiano perspicue demonstretur, jam non ita audax videtur esse 
conjectura. eam σύρματος notionem, quam hic reperimus, priori, 


dI 


--------.- 


quam qua poetae tragici vigebant, aetati attribuendam esse. 
Quam ratiocinationem, sì sequeris, illud statim pro certo evin- 
citur, fabellam, quae loci nomen Σύρμα ᾿Αντιγόγης explicat, ei 
tempori addici debere, quod poetas tragicos antecessit. 
At ne sic quidem Pausaniae me satisfecisse arbitror, nam 
paulo amplius progressus jam id, quod ante hanc expositionem 
statui, fontem hujus fabellae vetus Thebanorum carmen fuisse, 
cui nomen Thebais erat, quam accuratissima possum diligentia 
confirmare conabor. Neque difficilis videtur ad hunc finem esse 
aditus, quandoquidem, quae antea disserui, pro veris certisque 
accipis.  Etenim si ante poetarum tragicorum aevum fabulam 
referre cogimur, potest profecto aut lyricorum aut epicorum 
poetarum temporibus orta esse. Ac de lyricis poetis quid in 
mythis tractandis sit judicandum, infra quum ad eos pervenerimus, 
paulo fusius explicemus; hoc loco sufficiat praecepisse, eorum 
operam non tanti esse momenti, ut aliqua cum verisimilitudine 
hanc fabulam eorum propriam nuncupare possimus; nam. talis 
fuit eorum opera in mythis tractandis, ut aut ea proferrent, 
quae in poematis epicis Jamdudum celebrata erant, aut ea, quae 
vivo hominum sermone excolebantur et ubique circumferebantur ; 
quod innumerabilia exempla nos docent. Multo majore jure 
itaque ponere mihi videor, fabulam jam 60 tempore ortam esse, 
quo cantus epicus floruit, quae aetas et ipsa vel maxime idonca 
fuit ad amplificandos hominum sermone mythorum ambitus; 
eamque uni Thebanorum carmini, Thebaidi, insertam fuisse, 
‘propterea quod vix sumi posse videtur, eam dignissimam aptis- 
simamque carminis epici indoli in rerum contextu detuisse, quam- 
quam jam populi sermonibus innotuerat. Accedit aliud argu- 
mentum, quo etiam magis opinio mea comprobatur, positum in 
Pausaniae ratione, quam observat in mythis tractandis.  Etenim 
omnibus fere locis, quibus Labdacidarum fata in Boeoticis suis 
commemorat, acre scriptoris studium apparet, investigandi eas 
mythorum formas, quas veteriores esse consentaneum. est.  Im- 
primis vero hoc cadit in fratrum bellum] et quae cum eo con- 

Juncta erant; cujus rei causa posita est in auctoritate et pulchri- 
tudine carminis, quod ejus fata praedicavit. Nam quanta 
Pausanias Thebaidem laude dignam habuerit, dilucide perspicitur 
ex Boceoticorum cap. 9, 5, quo loco postquam Argivorum expedi- 
tionem contra Thebas factam breviter adumbravit, ita pergit:. 
Ἐποιήδη dè ἐς τὸν πόλεμον τοῦτον καὶ ἔπη Θηβαΐς το dè ἔπη 
ταῦτα Καλλῖνος ἀφικόμενος αὐτῶν ὃς μνήμην ἔφησεν Ὅμηρον 
τὸν ποιήσαντα εἶναι, Καλλίνῳ δὲ πολλοὶ καὶ ἄξιοι λόγου κατὰ 
ταὐτὸ ἔγνωσαν" ἐγὼ δὲ τὴν ποίησιν ταύτην μετὰ γε Ἰλιάδα καὶ 
ta ἔπη ta ἐς Ὀδυσσέα ἐπαινῶ μάλιστα. Quae si recte repu- 
tamus, non contra veritatis speciem opinio pugnare videtur, 
Pausaniam, quum hujus carminis laudes ita extolleret, ut ipsis 
Iliadi et Odysseae pari fere loco poneret, maxime in eo iterum 
iterumque lectitando occupatum omniumque, quae ibi referebantur, 
rerum tam gnarum fuisse, ut in describendis singulis locis re- 
gionibusque, quibus bellum saevierat, quorumque solo nomine 
res ab illis hominibus gestae in posteritatis memoriam revoca- 
bantur, saepissime in illius carmi.is narrationes incideret, eaque 
loca, quae Thebaidem respicerent, impensissime describenda sibi 
proponeret.. Omnino, ut Pausanias plerorumque carminum epi- 
corum accuratam notitiam habuit, ita minime ea sprevit, quae 
ex hujus scientiae orbe in librum de variis Graeciac regionibus 
quadrare et res, quas illustravit, graphica quadam, ut ita dicam, 
perspicuitate in lectorum conspectum proferre posse viderentur; 
immo vero — cujus rei haud pauca exstant exempla — haud 
raro occasionem arripuit, qua permagnum poeseos epicae studium 
et quos in eo collegerit fructus, nobis ostenderet. Nolo vero in 
proferendis exemplis tempus terere, quae in omnibus fere capiti- 
bus occurrunt, nonnulla modo in medium profero, quae scriptoris 
studium in Thebaide collocatum monstrent: IX, 10, 3; cap. 18; 
39,422: GA quer i vhoe ‘ultimo loco spectare potes eam, 
quam dixi, scriptoris curam, qua excitatus miram suam poetarum 
epicorum cognitionem. patefacit non sine quadam suimet ipsius 
laudandi cupiditate, quum in describendo Eriphyles monili tres 

Odysseae locos in promptu habeat (Od. XI, 326; XV, 459 sq.; 
XVII, 295) quibus demonstretur, varias hujus ornatus formas 
jam Homero innotuisse. Quae quum ita sint, jam non possum 
non ex iis colligere, eam fabellam, qua nomen loci Σύρμα 
°Avtiyy6rys explicatur, prorsus concinisse cum lis, quae de Antigones 
condicione in Thebaide inerant, ita ut pari modo et Boetorum 
traditionem et res a carmine illo celebratas hoc Pausaniae loco 
nos ante oculos habere equidem statuam. 

Neque possum aliud reticere, quod semper ita me movit, 
ut vulgarem sententiam, ex qua Antigones factum carminibus 
epicis alienum est, non sine maximis dubitationibus acciperem. 
Habuerunt enim ii viri, qui hoc statuebant, prorsus nullum ar- 
gumentum, quo opinionem confirmarent, nisi argumenti loco id 
fortasse ponere vis, quod nemo poetarum insequentis aetatis 
ejus facti mentionem fecit; sed argumenta ex silentio petita 
prorsus nullius sunt momenti. Neque vero respexerunt unam 
rem gravissimam haud dubie in hac quaestione dijudicanda. 
Nempe omnes, qui Antigones laudes unquam carminibus celebra- 
bant, poetae et Graecorum et Romanorum id totius compositionis 
principium habuere, ut Antigones amorem erga Polynicem in 
medio ponerent, ex quo centro totum circuitum pellucida luce 
perfunderent. Num vero hoc carmini epico abnegare, siquidem 
1 viri concedunt, aliquem certe locum ibi virgini fuisse, viri in 
arte critica factitanda satis cauti est? Minime, nam quamvis 
non sim ignarus, multa a primo pocesis aevo integra relinqui 
imperfectaque, tamen iterum negari nequit, prima stamina fere 
Semper a poetis epicis jam ducta, seminaque jam sparsa esse, 
ex quibus sequentium aetatum fructus efflorescebant. Ac miror, 
quod in illam sententiam omnes fere viri docti conversi sunt; 
nam multo majore jure ex hoc silentio concludi debet, id factum 
Antigones ex fratris fiagrantissimo amore ortum in Thebaide 
locum habuisse, respecto eo, quod sororis amor omnibus omnium 
temporum poematis tanquam infixus est; quod gaudeo Nitzschium 
commovisse, ut fabulam de pio Antigones facto Thebaidi in- 


18 


sertam fuisse statueret. (Nitzsch Beitràge zur Geschichte der 
epischen Poesie der Griechen pag. 449). Movit fortasse illos 
viros opinio, Antigonen tale factum perpetrare non potuisse, 
propterea quod secundum veterem mythum corpora caesorum 
heroum statim terra abscondebantur, neque vero, qua in re 
exornanda posteriorum poetarum vis sese exercuit, inbumata 
relinquebantur praeda avium ferarumque. Schneidewinus quidem 
in praefatione ad editionem cognominis fabulae Sophoclae pag. 4 
dicit, istius de Antigone mythi jam idcirco in poesi epica vesti- 
gium exstare non potuisse, quia arcte cum Polynicis per Creontem 
foedatione conjunctus sit, quam quum manifestissima signa ae 
testimonia nos doceant a tragicae musae poetis excogitatam esse, 
neque alterius rei ullam rationem haberi posse. Quod non sine 
sagacitate excogitatum esse haud ignoro, attamen non rectum 
esse videtur, quum arcta ea hujus facti conjunctio cum ignominia 
Polynici illata minime exstet. Nonne ita rem considerare debe- 
mus, id quod prolato Pausaniae loco comprobatur, Antigonen 
misericordia simulque amore Polynicis ductam, quum maximis 
honoribus Eteoclem cumulari videret a Thebanis, simili modo 
ejus fratrem conspicuum reddere voluisse? Quod ita fuisse 
ipsius rei natura comprobatur, nam licet cives Thebani hostium 
exequias fieri non negarent, primum tamen officium iis subeun- 
dum erat, ut caesi regis funus sollemniter celebrarent; -qua in 
re causam inesse, cur Antigone ad illud factum impelleretur, 
quo frater fratrem honoribus adaequaret, nemo non videt. [{ἃ- 
que argumentum, quo nixus Schneidewinus suam de virginis 
mytho opinionem nobis probabilem reddere conatus est, quum 
conciderit, jam tota argumentatio evanescit, ita, ut hac quoque 
ex parte ea recta esse videantur, quae de Oedipi filia ejusque 
condicione constituimus. 

‘Jam vero nova quaestio oritur quomodo Ismene altera 
sororum in carminibus epicis versata sit. Videtur ea magis 
quam Antigone virorum actionibus defuisse, quod ut contendam, 
virginis condicio, quam in omnibus sequentium actatum poematis 

obtinet, paulo obscurior me impellit. Neque improbabilis videtur 
conjectura esse, jam primis temporibus, quibus sororum mythus 
notus erat, Ismenes mitem animi indolem ita Antigonae oppo- 
sitam fuisse, ut admirabilis hujus animi vis magis magisque 
illustraretur Ismenes vivendi sentiendique ratione minus elata, 
quemadmodum in Odyssea duae illae praestantissimae feminae 
Penelope et Nausicaa altera summa in Ulixem fide et constantia 
contra procorum arrogantiam nostros legentium animos mira 
voluptate et laetitia percutit, altera placidiore vitae consuetudine, 
maxima in parentes obedientia, pulcherrima infelicis Ulixis 
veneratione nostra studia in se convertit. 

Novam fortasse rem, qua hujus quoque sororis mythus 
obscurissimus paulo clarior fit, afferre possumus desumtam ex 
Statio poeta Romano. Is enim poeta in Thebaidis suae 1]. VIII. 
Antigonen et Ismenen in scenam introducit, quo loco, quum res 
jam eo discriminis pervenisset, ut hostiles fratres vi armorum 
de Thebarum regno decertarent, istae sorores miseros Oedipo- 
dionidarum casus miserantur; deinde ad ipsum, quod jam 
imminebat fratrum certamen progressus poeta tali modo eas 
meditantes fingit v. 615 sq.: 

Nutat utroque timor, quemnam certamine victum, 

Quem vicisse velint: tacite praeponderat exul. 
Quodsi re vera Thebaidi cyclicae infuit, declarat Ismenen non 
minus quam Antigonen majore Polynicis quam Eteoclis. amore 
flagrasse. Atque quum disputationibus Welckeri (opusc. I, 
896-401) et Schneidewini (Die Sage von Oodipus 13) constet, 
Statium, quum in componendo mythorum corpore certum auctorem 
non sequeretur, sed quo animi libido eum ferebat, inde materiam 
colligeret, hinc illine in priscae Thebaidis fines incurrisse et ex 
hoc carmine res sumsisse, quae sibi aptae viderentur ad inserendum 
in aliorum poetarum inventa, jam investigandum videtur, ex 
quonam prioris antiquitatis poeta istud hauserit. Proprium vero 
ejus consilium perraro modo in ejus Thebaide agnoscas, nisi 
forte in eo, quod abstractos Romanorum deos, Pallorem, Metum 

alios actionis participes facit, propriam poetae vim conspicere 
velis; minime autem in mythorum mole disponenda novaque 
forma exhibenda ejus operam nonnullius momenti aestimandam 
esse. Quae cum ita sint, non puto, hanc fabellam ipsi Statio 
tribuendam, sed potius ab poeta aliquo priorum temporum con- 
fectam esse. Constat vero, omnes poetas inde ab Aeschylo ita 
fere sororum condicionem depinxisse, ut aut Antigonen magis 
Polynici, Ismenen Eteocli favisse auditoribus monstrarent aut, 
quod multo plures fecerunt, Ismenen pari erga fratres amore 
incensam fingerent. Nemo autem Statii fabellam sui juris fecit; 
debemus itaque cam ipsius poetae Romani ingenio tribuere, nisi 
forte in conjectura mea acquiescere satius habes, Statium Thebaidis 
cyclicae vestigia, ut compluribus aliis locis, ita hic pressisse. 

Sed de loco, quo ista sororum fabella posita fuit, opus est 
nonnulla addere. Sine dubio in Thebaidis cyclicae finem ea 
referenda est, propterea quod ejusmodi exequiae sacpissime 
carminum epicorum finem faciunt. Sic, ut exemplum proferam, 
in Iliadis ultimo libro Hectoris funus celebratur, atque ut in 
nostro carmine Antigone soror, quae ex proxima ejus propin- 
quitate sola fere superstes maxime eum dilexit — nam pater 
jam diem supremum obierat -- Polynici consulit, ita in illo 
carmine Priamus pater Hectoris corpus ex hostium manibus 
eripit familiaeque reddit *). Ac pulcherrime excogitatus fuit hic 
eravissimorum bellorum exitus, quo poeta auditorum animos 
admodum percussos sacva fratrum caede placaret, deorumque 
iram, quam urbs Thebarum in se excitaverat, rursus mitigatam 
ostenderet. Neque igitur suspicio oriri potest, Antigonen, quum 
alterius fratris honori consuleret civibus suis ingratam fuisse, 
quum eorum animos maximo gaudio voluptateque exsultasse post 
periculum feliciter evitatum consentaneum 510. Necnon alia ob- 


4) Nolo hac data occasione in illam controversiam incurrere, quae 
de Iliadis fine inter viros doctos exstitit, imprimis quia ea ultimi libri 
pars, qua Achilles Hectorem reddit precanti Priamo, sine ulla dubitatione 
genuina est; cf. Nitsch, Sagenpoesie 268—271. 

stat res, quominus credamus, Thebanos Antigones pietatem aegre 
tulisse: dico auctoritatem, qua dii eorumque vates fruebantur 
apud. illius urbis incolas; quae veneratio quanta fuerit in vetere 
civitate, inde elucet, quod Tiresias ex regia stirpe oriundus 
vatis munere fungebatur; atque quam hic vates dignitatem ob- 
tinuerit in Thebarum urbe, ex Odyssea cognoscere possumus. 
Quae summa deorum veneratio debuit efficere, ut Antigone, 
quae optime et de fratre et de diis inferis meruerat, vix odio 
esse posset. 

Atque credo haecce esse, quae de sororum in carminibus 
epicis mytho proferri possint.  Neque enim veri simile est, eas 
in Oedipodia quoque et in Epigonis locum habuisse, quum tota 
posterior aetas usque ad Sophoclem nullam fabulam exhibeat, 
qua sorores actionibus inserantur patris matrisve, atque una 
tantummodo tabula earum vitam usque ad epigonorum aetatem 
provectam fingat, quae tamen numquam eam famam adepta 
est, ut ab aliis quoque poetis in usum vocaretur. 


Caput II. 


Quae mythi formae sequenti aetate repe- 
piantur, qua peetae lyrici florebant, 
exponatur. 


Ad alteram disputationis partem jam transgrediamur, qua 
quid poetae lyrici de sororum fabula novi afferant, explanetur. 
Neque vero, priusguam ipsos, qui virgines in carminibus com- 
memorant, poetas accuratius perlustramus, fieri potest, quin in 
universum intentius investigemus, quam hujusce generis poetae 
in tractandis mythis legem secuti sint; cui operae jam idcirco 

supersedere non possum, quia multum inde lucis in posteriorem 
| disputationis partem effusum iri per se patet. Iam antea monui, 

hos poetas eam fere rationem secutos esse, ut ea, quae ante- 
euntis temporis poetae, Homerus eumque aemulati alii poetae 
epici, ex singularum gentium Graecarum mythis conformaverant, 
nec minus ea, quae in vulgaribus hominum sermonibus addita 
erant, in carminibus tenerent nullis fere mutationibus admissis. 
Quae lex sequitur ex ipsis hujus poeseos normis; propria enim 
poetarum lyricorum vis est, ut, quoniam non aliorum res gestas 
describunt, sed suos animi motus, qualescunque sunt, ex imo 
pectore effodiunt, minime sibi proponant, mythorum orbem 
amplificare, quippe quod consilio haud inserviat, sed exempla 
tantum ex mythis diversissimis appetant, quibus varii animorum 
affectus explanentur, illustrentur, exornentur.. Neque debet, qui 
tali consilio ductus carmina componit, novis inauditisque exemplis. 
uti; qui enim poeta exspectare potest, se auditoribus clariorem 
motuum imaginem exhibiturum esse exemplis antea ignotis? 
Quae modo disputavi, locum praesertim habent in carminibus 
elegiacis, nam praeterquam quod hujus generis poetae in depin- 
gendis animi aftectibus omnium maxime immorantur, accedit 
etiam aliud, quod, quominus in exornandis heroum mythis multi 
sint, impedire videtur. Nam ipsius metri, quo utuntur, forma, 
distichon, necessitatem auctori imponit, ut in arctissimos fines 
mythorum argumenta includat, quare notissima tantummodo 
‘ab iis leviter perstringi nemo miratur. Paulo aliter res se 
habere videtur, si posteriorum poetarum melicorum curam, quam 
in mythis excolendis et perpoliendis habebant, indagare susci- 
pimus, nam metrorum rationes eos minime arcebant, quominus 
animi arbitrio aliquanto liberius indulgerent. Atque sunt ex 
eorum numero nonnulli, qui eam, quam dixi, viam accumulandi 
novam in poematis suis materiam epicam, ut ita dicam, re vera 
ingressi sunt, exemplum unum Stesichorum afferre satis habeo, 
quem Ὁμηρικώκατον, ut Longini verbo utar, non modo in 
omnimodis mythis moratum esse, argumentaque uberrima ex iis 
hausisse, verum etiam, si. singularum partium concentus et con- 
textus nimis rudis et negligens videretur esse, nova addidisse, 

complura antiquitatis testimonia demonstrant, omnesque viri 
docti consentiunt.  Multo plures autem consilium et exemplum 


poetarum elegiacorum secuti sunt 5); quod statim copiosius ex- 


posituri Pindarum, hujus generis principem, ejusque in mythis 


‘observandis consuetudinem inspiciamus. Qui poeta omnia, quae 


eo usque in poesi melica elaborata erant, complexus in epiniciis 
suis ingentem ac fere incredibilem cujusvis urbis mythorum 
notitiam ostendit, quare persuasum habeo, si hujus poetae rationem 
imythorum tractandorum exposuerim, me effecturum fuisse, ut 
omnium hujus generis poetarum vias, quas spectarunt in ad- 
hibendis mythis. patefecerim. Ac fere semper hanc rationem 
poeta secutus est, ut viri, cujus victoriam carmine celebrandam 
sumsit, stirpem patriamque urbem laudibus efferret; quare per- 
saepe in mythis urbium non potuit non commemorari.  Neque 
in materia tractanda brevitatis amantissimus est, quod statim 
comprobo Pythiorum carm. IV, in Arcesilai Cyrenaeorum regis, 
qui curru vicerat, laudem composito, nam continet istud carmen 
trecentos fere versus, quorum longe plurimi mythologicas res 
tractant.  Neque vero ita priorum heroum fata depingit, ut 


placido et tranquillo cursui carminum epicorum applicatus sit, 


sed summa tantum mythorum depromit, in quibus praesertim 
totius fabulae vis insita est. Exemplum habes ex ipsis Theba- 
norum mythis desumtum, Olymp. carm. II, quo Theronis 
Agrigentini victoriam in Olympiis reportatam celebraturus poeta 


fata stirpis Thebanorum regiae, unde Thero originem duxit, 


raptim persequitur; id enim solum comprobare vult, fata homi- 


5) Optime et pulcherrime de hac quaestione Bernhardy in graec. 
lit II. 457, disseruit: , Durch Intelligenz auf eine unparteiliche Hòhe ge- 
riekt, wurden sie Lehrer der sittlichen Bildung und Vermittler der 
wichtigsten Frageu in der reifenden hellenischen Reflexion, indem sie 
die Mythen und den Glanz der Vergangenheit im Zusammenhange mit 
den neusten Ereignissen betrachteten; wobei sich ein reicher Anlass zu 
historischen Anschauungen, zu Maximen und Laàuterungen der volkstim- 
lichen Ansichten bot“. Cf. etiam Nitsch, Sagenpoesie etc. 111. 

num mobilitati et maximis vicissitudinibus obnoxia esse. nullam- 
que rebus secundis inesse constantiam; igitur hujus  stirpis 
heroes profert, quorum nomina semper variis fortunae casibus 
conspicua erant, Laium, Oedipum, Polynicem, Thersandrum. 
Atque id ipsum, quod summa tantum mythorum poeta tangit, 
facile nos commovet, ut eum vestigia mythorum popularium | 
pressisse ponamus. Ac poterunt alia exempla afferri, quae hune 
usum pro certo affirment: ne tamen longius sim, nonnulla pro- 
feram ex ipso Labdacidarum mytho, quibus facilis ad disputa- 
tionem de Antigone et Ismene trarsgres.us efficitur, dico ea, 
quae de fratrum bello Pindarus in promptu habet. In duobus 
imprimis carminibus (01. VI, 15 sqq. Nem. IX, 22 sqq.) finem 
belli inter fratres coorti commemorat, quae narratio prorsus 
eandem mythi formam continet, quam antea, quum de poesi 
epico sermo esset, constituimus. Septem enim rogis Argivorum 
heroum corpora imposita fuisse poeta narrat, cui rogorum nu- 
mero satis aperte exprimitur, fratres uno igne combustos esse, 
quam fabulam sine dubio Thebais exhibuit; nam septem heroes 
Argivi jam caesi erant, ita ut fratribus unus modo rogus super- 
esset. Sed ex priori praesertim loco nonnulla colligere possumus 
haud inutilia proposito. Septem rogis combustis Adrastus Thebis 
summo Amphiarai desiderio captus orationem habuisse dicitur. 
Jam quaeritur, qui fieri potuerit, ut poeta Adrastum, qui The- 
banorum hostis fuerat, in hac urbe commorantem fingere queat. 
Nullam aliam ob causam, quam quod strage confecta Argivorum 
qui superstites erant, non statim patriam fuga quaestisse, sed 
cum Thebanis foedus fecisse videntur, ex quo utrique paribus 
impensis mortuos sepelire jussi erant. Quibus in exequiis Adrasti 
oratio locum habuisse potest, quam Pindarum]1.1. nobis servasse 
veri simile est. Qui belli finis quam egregie congruat cum eo, 
quem supra exposui, Thebaidis exitu, dilucide apparet ex com- 
paratione utriusque fabulae.  Ambae enim spectant id, ut finem 
tristissimorum casuum aliquanto pulchriorem minusque miserum 
efficiant et pacem concordiaeque reconciliationem inter gentes 

belligerantes restitutam ostendant. Simili modo in Iliade Ho- 
merus Achillis iram in Hectorem sub finem sedat mitigatque, 
ita ut non recuset, quominus examinatum Hectoris corpus 
Priamo petenti tradat, quae similitudo et ipsa causa fuisse 
videtur, cur Pindarus, quum hostium reconciliationem exhibere 
vellet, Thebaidis exemplum imitaretur. 

Atque jam constituimus, qualem de fratribus mythum Pin- 
darus praebeat; quaerentibus vero, quae sororum apud istum 
fuerit condicio, non sine dolore nobis confitendum est, et Anti- 
gones et Ismenes prorsus nullam mentionem fieri. Quod ita 
esse, eo magis mirari debemus, quo peritiorem poeta se praebet 
cum universi omnium mythorum orbis, tum maxime Thebanorum, 
ex quorum urbe oriundus erat et cujus se amantissimum esse, 
innumeris dietis comprobat. Debet sane tale silentium nobis 
demonstrare, sororum fata factaque apud Pindari aequales et 
priori tempore non ea, qua postea, gloria floruisse; minime vero 
inde concludi, tale quid veteriori fabulae formae omnino non 
infuisse.  Expiscandum potius videtur, cur poeta omiserit, iis 
locis, quibus de Labdacidarum stirpe egit, virginam condicionem 
adumbrare, deinde, quae causa inveniri possit, cur in illoram 
temporum memoria sorores minus inclaruerint. Ac primam 
quaestionem ut dirimam, cur Pindarus sororam mythum, quo 
loco Labdacidarum fata breviter enarrat, O1.II, omiserit, primo 
quisque obtutu perspicit, poetam propterea earum rationem non 
habuisse. quod non de feminis ex Thebarum stirpe oriundis 
universe agebatur, sed Cadmi modo filiarum mentio facta est. Ne- 
que ea sortis mobilitas, qua alias stirpis illius personas Pindarus 
ostendit eminuisse praeter caeteros homines, in sororum mytho 
conspicua erat, quod principium Pindarum in tractandis femina- 
rum quoque mythis tenuisse, ex Isth. carm. III. apparet, ubi 
Megaram, Creontis filiam, in medium profert, cujus filios Hercules 
insania captus interfecerat, quamquam ipse eos procreaverat; 
unde perspicitur, veteris mythi eam indolem fuisse, αἱ 
lis modo viris feminisque significantior locus tributus fuerit, qui 

misera rerum condicione praeter ceteros homines eminebant. 
Praeterea Homeri Odysseae I. XI. pro mea sententia pugnat, 
quum in isto quoque libro eorum tantum nominum mentio fiat, 
quorum memoria infelicibus casibus insignis fuit.  Eandem enim 
Megaram profert, praeterea Epicasten, et Eriphylen, feminas 
infelicissimas, quod num caeco soli casui tribuendum sit, equi- 
dem dubito. 

Neque Corinna poetria, quae ex Boeotiae urbe originem 
ducebat, sororibus majorem quandam auctoritatem in carminibus 
tribuisse videtur. Fuit quidem haec poetria mythorum patriorum 
haud immemor, quod servato uno fragmento ostenditur, quo 
ea praeclaras Oedipi res gestas cecinisse dicitur; neque vero alla 
causa exstat, cur in hoc carmine sorores prolatas esse opine- 
mur; in dubio igitur quaestionem relinquo. 

Disputatio jam eo pervenit, quo quid ceteri poetae lvrici 
ad sororum fata illustranda tradiderint et quod in iis consilium 
appareat, accurate exponamus oportet.  Atque uni modo So- 
phoclis scholiastae, Sallustio, debemus eam, quam habemus, 
poetarum lyricorum notitiam. Is enim in argumento de Antigone 
Sophoclis fabula composito duorum poetarum nomina nobis ser- 
vavit, qui virginum in carminibus aliquam rationem habuerint, 
alterum Mimnermum, alterum Ionem Chium. Cujus scholiastae 
verba haecce sunt: (Dindorf, scholia in Sophoclis tragoedias 
septem ed. Oxonii 1852. pag. 19 sq.): Στασιάζεται dè te περὶ 
τὴν ἡρωΐδα ἱστορούμενα καὶ τὴν ἀδελφὴν αὐτῆς ᾿Ισμήνην. Ὁ 
μὲν γὰρ Ἴων ἕν τοῖς διδυράμβοις καταπρησϑῆναί φησιν" ἀμφο- 
τέρας ἐν τῷ ἱερῷ τῆς Ἥρας ὑπὸ “αοδάμαντος τοῦ Ἑτεοχλξους" 
Μίμνερμος δέ φησι τὴν μὲν Ἰοσμήνην τεροςομιλοῦσαν Θεοκλυμένῳ 
ὑπὸ Τυδέως κατὰ ‘A9Mvas ἐγκέλευσιν τελευτῆσαι. --- In per- 
tractandis vero poetarum fabellis nolo eum, quem scholiasta 
adhibuit, ordinem servare, quum institutae rationi magis aptum 
sit, priori loco de Mimnermo agere. Solam Ismenen poeta 
refert, neque vero inde ea suspicio oriri debet, quae Bergkium 
in poetarum lyricorum editione pag. 414 movit, ut lacunam 

statueret, in qua de Antigonae sorte pauca commemorata essent. 
Quod vix puto ei concedendum esse, quum Pherecydes logo- 


.graphus, qui et ipse Labdacidarum mythum descripsit, similem 


huic fabellam habeat, secundum quam Ismene aquam ex fonte 
haustura a Tydeo deprehenditur et necatur. Atque quod verba 


τὴν μὲν Ἰομήνην efficere videntur, ut exspectandum sit aliud 


enunciatum particula dg incipiens, num id vere offensionis ansam 
praebere potest? Equidem nego, nam permagna in his rebus 
scholiastarum est incuria, quos minime eo modo, quo veteres 
scriptores tractare consuevimus, explicare debemus. 

Sed opus est, ut reliquas fabellae partes indagemus, 
quibuscum hoc Mimnermi fragmentum conjunetum fuit, quam 
operam aggressurus statim ab imtio pro certo constituere velim, 
eam fabulam arcto connexu cum fratrum bello fuisse copulatam. 
Nempe virgo Theoclymeni cujusdam consuetudine usa Thebarum 
portas egressa erat, ut hunc virum visitaret, quum res jam eo 
discriminis pervenisset, ut Eteocles et Polynices de patrio regno 
decertarent. Quonam belli tempore Ismenes mors posita tfuerit, 
facile perspicitur, nam vix credibile videtur, virginem tanta audacia 
fuisse, ut inter ipsas virorum acies Thebis egrederetur; qua 
virginis nece Tydei saevitia jam ab Homero commemorata 
statim initio pugnae auditoribus ostendebatur. Qui fuerit 
Theoclymenus, in incerto relinquitur a poeta; certe non fuit 
Thebanus, sed una cum Polynice contra Thebas profectus erat; 
nam cur Ismene urbem reliquerit, siquidem vir ille Thebis 
oriundus erat, nulla causa cogitari potest. Praeterea complures 
viri docti eum fuisse vatem conjecerunt, quorum ex numero affero 
nomina Welckeri (ep. Cycl. II, 358) et Schneidewini (ed. Ant. 
Soph. pag. 5), argumento tamen nullo prolato.  Neque mihi ea 
conjectura displicet, quum mihi in mentem venerint nonnulli 
Odysseae loci, quibus Theoclymenus quidam vates Argivus 
actionis cursui inseritur, qui cum Amphiarao propinquitatis nexu 
conjunetus dicitur, sc. Od. XV, 220 sqq., ubi Telemachus in 


patriam reversurus nave cum excipit profugum ab ira propin- 
quorum, XVII 150 sqq., ubi Penelopae  vaticinatur, Ulixem 
jam in patriam rediisse, XX, 363 sqq., ubi idem perniciem . 
procis jam impendentem praedicat. Ac possumus, si prolatam 
conjecturam probamus, novo argumento stabilire, quod alio loco 
suspicatus sum, sororum amorem magis in Polynicem versum 
fuisse quam in Eteoclem; nam fuit Theoclymenus socius Polynicis, 
hostis Eteoclis, atque hujus familiaritate usa est Ismene, quod 
nescio an illi conjecturae faveat. 

Quaeritur vero, num hanc de Ismene fabellam Mimnermi 
propriam dicamus, necne. Si tenemus, quae in universum antea 
de lyricorum poetarum in mythis tractandis rationibus disserui, 
necessitate eo adducimur, ut hanc fabellam non ex Mimnermi, 
cujus solum nomen fert, ingenio profectam esse statuamus, sed 
ejus initia potius in vulgari hominum sermone orta esse, eo 
consilio, ut mvythi pars, quam cantus epicus minus excultam 
deseruerat, universae mythi faciei adaptaretur. Necnon ipsius 
narratiunculae indoles sententiae meae favere videtur, quae plane 
cum universo Labdacidarum mytho concinit; et  tristissimus 
Virginis exitus, et ejus cum vate deorum amicitia, et inclinatio 
in hostium partes comprobant eam, quam proposui, sententiam. 
Recte quoque in certamen vocare possum Welckeri de hac 
fabella sententiam, (ep. Cycl. II, 357) Ismenes necem non 
fingi potuisse ante fratrum mortem confectam, nisi prioribus 
poesis Graecae temporibus;  quamquam quod idem conjecit, 
fabellam in Thebaide cyclica locum habuisse, mihi negan- 
dum videtur complures ab causas.  Primum, si isti  Welckeri 
conjecturae assentimur, simul ponamus necesse est, Ismenes 
auctoritatem in Thebaide majorem fuisse, auam Antigones; 
major vis enim virgini jam eo tributa esset, quod in cardine 
totius carminis, quum hostilia arma jam parata essent, auditores- 
que intente ipsos belli casus fratrumque certamen expectarent, 
poeta virginis sortem explicasset, quae licentia non exeusari 

posset nisi summa virginis dignitate #). Sed quominus hoc 
statuamus, omnia nos prohibent, nam nullo excepto omnes poetae 
semper Antigonen praevalentem finxerunt auctoritate; et quam 
tandem causam invenias, qua mirum hoc cantus epici ceterorum- 
que poetarum discrimen, quomodo ortum sit, curque ortum sit 
explicetur? Aliud quoque contra Welckeri sententiam pugnat, 
quod Odysseae ]. XI. jam saepius commemoratus Ismenes nullam 
mentionem facit. Quod argumentum cave ne improbes, nam 
paulo accuratius si inspexeris Ulixis verba, quae de heroibus 
heroidibusque in Tartaro visis facit, intelleges, cum imprimis in 
ils personis describendis morari, quae ex Thebarum urbe ortae 
hujusque urbis mythis celebratae fuerint, neque infelicem esse 
Fr. Laueri conjecturam, quam in quaestt. Hom. I, 88 protulit, 
sive a Boeoto, sive inter Boeotos Nsxwar compositam esse. 
Atque si ea, quam quidem Welckerus vult, vis in Thebaide 
Ismenae tribuebatur, num credere licet, illam Nexviar, quae 
Megarae, Creontis filiae non ita clarae, nisi quod Herculis conjux 
tuerat, mentionem faciat, hanc virginem oblivione obruisse ? Vix 
dixerim hoc fieri potuisse, rejicioque eam ob causam Welckeri 
conjecturam. Id potius sumo, fabellam excogitatam esse con- 
fectis jam carminibus epicis, sed fiorentissima eorum memoria in 
hominum sermonibus, ita ut veterum fabularum vi quasi per- 
cussi homines hoc novum aptissimumque additamentum excogi- 
tarent, quo alterius quoque sororis, quae usque eo belli actionibus 
non immixta fuisset, mythus, similem in formam redigeretur 
concineretque cum Antigones, quae jam innotuerat carmine 
epico, fabula. 


6) Quod quam grave argumentum sit ex analogia quadam elicere 
possumus, quae in ultima Iliadis parte extat. Quam partem si consideramus, 
qua Achillis ira contra Trojanos saevit, apparet, eam nihil nisi solam 
rerum ab Achille gestarum enarrationem continere, nullo interposito 
episodio, immo spretis fere omnibus imaginibus quae in prioribus Iliadis 
libris saepissime occurrunt. 


o 
De Jonis, alterius poetae, qui sororum mythum carmine 
celebravit, fragmento quum mihi jam nonnulla dicenda sint, 
videmus jam ex fabellae indole, eam longissimo spatio a veteri 
mytho distare, ita ut vix de ea re cogitari possit, hujus quoque 
poetae narrationem ex populi sermone haustam esse, sed magis 
verisimile videatur, ipsum Jonem auctorem ejus fuisse. Elucet . 
inde jam ea componendorum mythorum ars, quae poetarum imprimis 
tragicorum propria est, neque Jonem hujus artis ignarum fuisse, 
sed tragoedias non mediocris pretii confecisse, inter omnes constat. 
Eam vero de sororibus fabellam, quam supra transscripsi, in 
dithyrambo tractavit, ut diserte Sophoclis scholiasta tradit; quod 
poesis genus Bacchi honori dedicatum optimo jure in celebrandis 
Thebanorum mythis versabatur, propterea quod Bacchus primum. 
in ἰδία Graeciae urbe templa ac sacra habuisse dicebatur. Ac 
finguntur virgines vitam degentes usque ad illud tempus, quo 
Polynicis et Eteoclis fili, Thersander et Laodamas, postquam 
adoleverunt, denuo de Thebarum regno certabant, ad quod us- 
que tempus praeter Jonem nemo in toto literarum Graecarum 
circuitu virgines vixisse nobis tradidit.  Neque licet suspicari, 
ILaodamantem longo tempore ante epigonorum bellum virgines 
igni comburendas dedisse, quia illud bellum ex omnium scriptorum 
consensu statim exortum est, quum primum filii eorum adole- 
verunt, qui una cum Polynice olim Thebas oppugnaverant; neque 
Laodamas jam multo ante rex factus esse potest, quod ne fieret, 
nimia ejus juventus prohibuit. Sin autem quaerimus, cur Lao- 
damas virgines in Junonis templo mactaverit, latissimus quidem 
conjectandi et commentandi campus aperitur, sed ob id ipsum, 
quia nimis animi lusibus indulget, perdifficilem aditum praebet 
ei, qui eos evitare studet, atque nonnisi summa cautela adibita 
in eam quaestionem inquiram. Fortasse id non omni probabilitate 
caret, Laodamantem, quum metueret, ne Antigone et Ismene 
majore Thersandri quam suimet amore captae subdole Thebas 
proderent, atque hoc periculum regno suo impendens initio 
statim belli de medio tollere vellet, virgines igni dedisse; quod 

ut perficeret poterat etiam magis commoveri, quia totum genus 
ab Oedipo procreatum deorum irae obnoxium esset, quae non 


sedari posset nisi omnibus e vita sublatis. Jam aliis locis vidi- 


mus, esse nonnulla in veterioribus fabulae formis, quae majorem 
sororum amorem in Polynicem ejusque socios fuisse indicare 
videantur, quo veteris mythi consilio ductus, Jon facile fingere 
potuit, eodem prorsus modo sorores Thersandri amantiores fuisse 
quam Laodamantis. Quod si pro vero habemus, fuit virginum 
immolario initio belli eam ob causam instituta, qua periculum 
averteretur, quod ab istis patriae parabatur, simulque deorum 
voluntas magis in Thebanos, quam in Thersandrum ejusque 
socios converteretur. — Sed satis de Jonis fabella, ne videar 
artificiosius rem egisse! 

Jam omnes exspectabunt, me uberrimum campum, in quo 
poetarum tragicorum opera huic mytho navata explanetur, 
patefacturum esse; sed opus est, antea ejus, quod jam saepius 
commemoravi, fragmenti, quod ex Pherecydis opere mythologico 
nobis servatum est, aliquam certe rationem habere. Iste enim 
scriptor, quem mythorum diversorum haud indiligentem obser- 
vatorem et perscrutatorem fuisse ex ejus religuiis scimus, haud 
omisit fabulas orbis Thebani tractare atque de Ocedipi liberis 
hanc exhibet narrationem servatam in scholio ad Euripidis 
Phoenissarum v. 53: Φερεκύδης τὰ κατὰ τοὺς Οἰδίποδος τεαῖδας 


καὶ τος γημαμένας οὕτως ἱστορεῖ. Οἰδίποδι, φησὶ, Κρέων δίδωσι 


τὴν βασιλείαν καὶ τὴν γυναῖχα “αΐου, μητέρα δ᾽ αὐτοῦ Ἰοκάστην, 
ἐξ ἧς γίνονται αὐτῷ Φράστωρ καὶ “αόνυτος, οἵ ϑνήσκουσιν ὑπὸ 
Muvar καὶ Ἐργίνου. Ἐπεὶ δὲ ἐνιαυτὸς παρῆλϑε, γαμεῖ ὁ 
Οἰδίπους Εὐρυγάνειαν τι" Περίφαντος, ἐξ ἧς γίνονται αὐτῷ 
᾿Αντιγόνη καὶ Ἰσμήνη, ἣν ἀναιρεῖ Τυδεὺς ἐπὶ κρήνης, καὶ ἀπ᾿ αὐτῆς 
ἡ χρήνη Ἰομήνη καλεῖται υἱοὶ δὲ αὐτῷ ἐξ αὐτῆς Ἐτεοκλῆς καὶ 
Πολυνείκης κα. --- Atquejam elucet cur hoc Pherecydis fragmen- 
tum statim lyricos poetas subsequi jusserim, nam nullus inter eum 
et poetas tragicos nexus intercedit, sed similem Mimnermi fabellae 
materian praebet; neque praetermittendum, totam mythi formam 

vetustiores fabulas redolere. Neque vero prorsus cum Mimnermi 
fabula. puto confundendum esse hoc fragmentum, id quod 
Welckerum ep. Cycl. II, 357 et Schneidewinum praef. ad Ant. 
Soph. pag. 5 statuisse miror, quum Mimnermus non comme- 
moret, Ismenen, quum aquam hauriret, a Tydeo interfectam esse, 
rursusque apud Pherecydem nullum Theoclymeni vestigium re- 
periatur, neque Minervae adhortationes, quibus commotus Tydeus 
virginem de medio sustulisse dicitur, tangantur, quae diversitates 
minime omitti debent.  Utra antiquior sit, difficile est dictu; sed 
videtur, ni fallor, Mimnermi narratio majorem veterioris tem- 
poris speciem prae se ferre, quam Pherecydis.. Etenim, quod 
jam supra in certamen vocavi argumentum, omnes, quae ex 
veteribus Boeotorum carminibus aetatem tulerunt, reliquiae 
demonstrant ingentem vatum in illa civitate potestatem; quod 
quum in illa fabula a Mimnermo tradita inveniatur, jam non 
plus justo audax esse mihi videor, quum contendam, hanc 
‘minori temporis spatio a carmine epico distare, quam Pherecydis, 
quam exhibet fabulam. Neque quod Welckerus ep. Cycl. II, 
357 not. 84 eumque secutus Overbeckius in libro, cui inscripsit: 
Die Bildwerke des thebischen und troischen Sagenkreises, Bruns- 
vigae 1853, pag. 122 volunt, Ismenen aquam haurientem in 
Thebaide locum habuisse, ita me movet, ut de sententia, disce- 
dam. Nam quamvis minime negaverim, in carminibus epicis 
saepenumero mulieres vel lavantes vel aquam haurientes intro- 
duci, inde tamen minime consequitur, ut eam fabellam, secundum 
quam Ismene apud fontem necatur, Thebaidi inserere cogamur; 
ac praesertim quum apud posterioris aetatis scriptorem primum 
fabellae vestigium reperiamus, suo jure conjectura proterri posse 
videtur, eam ortam esse ex imitatione aliarum similis argumenti. 
Neque vero haec fabula hominum cognitione carebat, quum in 
vasibus nonnullis eandem materiam inveniamus depictam ?). 


7) De quibus picturis vide Overbeckii librum jam commemoratum, 
pag. 122 sqg., ejusque tabularum III, 12, cf. etiam Welckeri commen- 
tationem in: Zeitschr. f. Altertumswiss. 1850, ὃ. 


33 


Caput III. 


Quomodo poetae tragici sorerum mythum 
excoluerint. 


Ad majores curas animum expedire jam cogor; quaerendum 
enim nunc nobis est, quid tres illi poetae tragici ex exigua 
materia finxerint, quam carmina epica et cantus lyricus iis ela- 
borandam reliquerunt. Quod quem in modum a viris illis cla- 
rissimis factum sit, quis est, quem fugiat; nam quantam omnes 
viri et docti et indocti delectationem, quantam studiorum in- 
stimulationem perceperunt ex immortalibus eorum fabulis, quae 
celebre Antigones factum sibi sumserunt cantandum, praedican- 
dum, extollendum? Aut enim omnino nova veste mythorum 
corpus induebant, aut ossibus carnem et sanguinem addebant; 
neque tamen talem hanc operam tibi fingas, ut ab uno statim 
poeta totum opus ad perfectionem redactum sit, sed id potius 
sumas, insistere sequentem poetam prioris humeris, premere 
ejus vestigia, expolire ea, quae iste addiderit, augere novis, quae 
prior omiserit, reddere pleniora, quae non ad summum per- 
fectionis gradum pervenerint. Quod ita fuisse demonstrant 
dramata, quae sororum fata in fines suos coegerunt, Aeschyli 
Septem contra Thebas, Sophoclis tres fabulae, Oedipus rex, 
Oedipus Coloneus, Antigone, Euripidis Phoenissae, quae omnes 
vario modo sororum condicionem illustrant, optimeque nobis 
viam demonstrant, quam ingressis nobis licet diversa eorum 
consilia persequi et perscrutari, imasque compositionum leges 
patefacere. Ac primum quidem, quum instituta a me ratio 
poscat, examinare constitui, quid de Aeschyli opera huic mythi 
parti data dicendum videatur. 

Primo Olympiadis duodeoctogesimae anno Athenienses 
Aeschyli Oedipodiam summo, quod propositum erat, praemio 
dignati sunt, quod didascalia hujus trilogiae nos docet. Atque 
trium, quae ista continebantur, fabularum, haec fuerunt nomina: 
Aaioc, Οἰδίπους, Ἑπτὰ ἐπὶ Θήβας, quarum ultima tantum 

nobis servata est. Possumus vero jam ex ipsis priorum duarum 
nominibus concludere, sororum fata in iis tractata non fuisse, 
quum in argumento tertiae fabulae servato usque ad nostra 
tempora satis longa totius mythi enarratione, quae, ni fallor, 
Aeschyli fabulis acommodata est, satis demonstretur, sorores 
‘ejus modo actionis participes factas esse ab Aeschylo, quae ad 
fratrum bellum spectabat. At aliud hoc statim loco in medium 
proferendum puto, quod ab Aeschylo immutatum esse videtur, 
in hoc enim primo invenimus sorores ex Jocaste oriundas esse. 
Jam in ea fabula, quam Pherecydes nobis servavit, invenimus 
idem, quod Aeschylum commovit studium augendi saevam mythi 
faciem, quum ex Jocaste duo filio, Phrastor et Laonystus ei 
orti dicerentur; quare optime persequi possumus, quomodo. 
temporum serie paulatim ea mythi forma, quam apud poetas 
tragicos invenimus penitus perpolitam et excultam, in hominum 
vulgarium ore creverit.  Neque tamen in eo acquievit Aeschylus τ 
omissis illis duobus Jocastes filiis eorum loco substituit quatuor 
liberos, quos prior mythus Euryganeae matri tribuerat. Satis 
patet, quemadmodum haec mutatio severam totius mythi vim 
auxerit, neque minus tragica poetac vis ex amphficatione elucet, 
quae et Ocdipi miserabile fatum magis ac magis eminens facit, 
et. liberorum sortem extemplo saevae deorum irae obnoxiae 
reddit eo quod Oedipus ex sua ipsius matre eas genuerat. 
Necnon ea mutatione multo arctior connexus priorem mythi 
partium et insequentium efficitur: nam in carminibus  epicis 
quum Epicaste statim post nuptias confectas mortem sibi con- 
sciverit, postquam comperit, quanto stupro foedata esset, atque 
ex altera conjuge Oedipus liberos procreaverit, mirari fortasse 
possumus, deos Oedipo maximas aerumnas misisse, qui tamen 
patris mortem stuprumque cum matre commissum crudelissima. 
amissi oculorum luminis poena satis luisse videbatur, neque 
minus, deorum iram non acquievisse priusqguam tota virorum 
progenies, quae ex Oedipo oriunda erat, exstingueretur. Omnes 
quidem concedimus, prorsus cum severa remotiorum temporum 

sentiendi ratione concinere, deorum iram contra depravatum ali- 
quod hominum genus insatiabilem fingi a postea, neque ultionem 
in uno, qui scelus patraverit, subsistere, quia ob patris crimen 
omnis familia vita bominumque societate indigna videatur. 
Neque vero haec severa sententia de deorum justitia, qua 
liberi ex matre prorsus insonte orti patris crimina luunt, 
humanioribus cultioribusque aetatibus apta est, quae ut omnino 
piacidiorem tranquillioremque omnium rerum et divinarum et 
humanarum condicionem poscunt, ita deorum iram justitiamque 
in imponendis poenis majori cum clementia conjunctam fingunt; 
ex quo fonte Aeschyli mutationem profectam esse statim vide- 
bimus. Duae enim rationes poetae patebant: saevam mythi vim 
aut lenire debebat, quod tamen pugnat cum poetae tragici in- 
dole et cum ea lege, quam in trilogiis componendis Aeschylus 
secutus est, ex qua »τὸ δυσσεβὲς ἔργον μετὰ μὲν πλείονα τίκτει 
σφετέρᾳ δ᾽ εἰχότα yevra< (Ag. 736); aut siquidem severam 
mythi faciem retinere voluit, necessitate quadam cogebatur, ut 
ex novo fonte tristes progeniei casus profluxisse fingeret. Quare 
Jocasten matrem pro Euryganea substituit; nam hoc modo pro- 
geniei vitam non vitalem fecit, cujus ipse ortus contra omne 
hominum deorumque fas et jus pugnaret. Itaque fratres prima 
Jjuventute occidunt; sorores vero casuì superstites sunt; quod cur 
a poeta institutum sit, Jam videamus.  Sanctissima enim semper 
erat lex mortuorum propinquis sepeliendi eos, atque quum solae 
᾿ serores Superstites essent, istud munus iis subeundum erat; 
quare poeta earum vitam ultra fratruam mortem provectam 
finxit. 

Longe felicissime autem Aeschylus nodum nexuit, quum 
repugnantiam inter Antigones factum et civitatis leges detexit 
60. quod civitatis primores vetantes finxit, Polynicis ut hostis 
patriae corpus humari.  Fieri non potuit, quin hac mutatione 
recepta Antigones facinus majori laude extolleretur.. ‘Tantum 
enim abfuit, ut virgo civitatis leges praeferendas censeret aeternis 
illis et non scriptis legibus, quae in imis uniuscujusque prae- 

cordiis infixae sunt, secundum quas sorori consulendum fuit, ne 
fratris caesi corpus dehonestaretur, ut summa ac paene inere- 
dibili fortitudine vel magis ad propositum impelleretur virginum- 
que comitatum permoveret, ut sibi adjutrices fierent in exse- 
quendo pio officio. Infeliciorem vero mutationem dixerim, quod 
pars chori hac in re Antigonen adjuvat. Fortasse poetae in 
carminis epici narratione Antigones conatus ultra fines debilium 
unius virginis virium egredi videbatur; igitur ne pari opprobrio 
sua fabulae conformatio haberetur, chori dimidiam partem An- 
tigonen sequi jussit ad funus rite celebrandam.  Excusatur 
quidem poeta ea alia mutatione, quod Eteoclis funus non per 
Thebanos factum depingit, sed Ismenen alteri fratri consulentem 
in scenam introducit, qua mutatione omnis fratrum cura solis 
sororibus committitur. Neque vero idcirco commoveri nos, ut 
Aeschyli fabellam ei praeferamus, quam Thebais exhibuit, con- 
sentaneum est, quum in dijudicando rerum ad poesin pertinentium 
pretio minime ab hujusmodi principiis proficiscendum sit, immo 
potius considerandum, quaenam fabula majore cum rationibus 
aestheticis concentu excellat, a quo si exordimur, carminis epici 
fabellae primas partes tribuamus necesse est. — Ipsa vero re- 
pugnantia humationis ab Antigonae perpetratae cum legibus a 
civitate sancitis qualis sit, paulo accuratius videtur explanan- 
dum esse, quod ut meliorem eventum habeat, proficiscar a car- 
minibus epicis. Mos erat veteribus Graecis tempore heroico, 
hostium caesorum corporo inhumata relinquere, id quod ex 
sexcentis Iiadis locis apparet.  Differt tamen ab hoc communi 
Graecorum more Thebaidis mythus, quum et Polynices et Argi- 
vorum duces a Thebanis iisque, qui supererant, Argivis sepulti 
sint. Quod cur factum sit, si quaerimus. facili negotio eo per- 
venimus, ut statuamus, esse id discrimen inter Thebaida aliaque 
id genus poemata inde ‘explicandum, quod Polynices non sine 
causa Thebarum imperium cupere videbatur, quippe qui parem atque 
Eteocles olim sortem accepisset, quum de regni successione inter 
fratres ageretur. Verum quum non, ut voluerat, victoriam sibi 

arasset, id non injuria ejus propinqui flagitare potuerunt, ut 
ives paribus sepulcrorum honoribus caesos fratres afficerent; 
demque in Polynicis socios cadere, minime mirum. Neque 
mittendum, in fratrum bello Graecos contra Graecos pugnasse, 
uae res nimirum universam condicionem commutat; in Iliade 
nim Graeci cum Troibus pugnant, gente a Graecis toto coelo 
iversa, quorum corpora omnibus rationibus dehonestare poterant; 
ninime vero Thebani sibi persuadere poterant, eundem contra 
\rgivos morem observari debere, quippe quibus eadem cum ipsis 
rigo, eadem lingua, iidem dii essent. — Aliam vero rationem 
\eschylus secutus ita mythi naturam invertit, ut Polynices, qui 
uae ipsius patriae bellum inferre conatus esset, hostis tantummodo 
‘hebarum fieret; quibus proditoribus sepulcra in patria terra etiam 
iumanioribus temporibus negata esse, satis constat Vischeri dispu- 
atione, quam publici juris fecit in mus. rhen. XX. 444-452. Jure 
itur primores istudl contra Polynicem edictum proclamant. Sed 
icet haeclex etiam cum humanioris illius aetatis sensu concineret, 
uerunt tamen, qui majorem vel erga proditores clementiam adhiberi 
ivibus suis commendarent. Quorum unus fuit Aeschylus, qui 
ropinquitatis leges sanctissimas pluris aestimaret quam scriptas 
ivitatis leges. Antigone igitur minime supersedit officio humandi 
ratris, quamvis ipsi subita et praematura mors immineret, 
imulatque cives dictis suis constantes parem incepto poenam 
it solveret, decreverunt. Nemo vero Thebanorum virgini ad- 
ersatus est, quum Polynicis corpus terrae patriae gremio con- 
leret; quo satis ac super ostenditur poetam Antigones piam 
udaciam tanti aestimasse, ut quamvis antea Thebanorum prin- 
ipes Polynici sepulerum exstrui negassent, tamen comperta 
irginis pietate non amplius irae dediti fingerentur, quum virgo 
t ipsa non sine dei cujusdam auxilio conamen aggressa esse 
ideretur. Sane Polynices patrios deos dehonestaverat, sed jam 
n eo, quod ejus inceptum secus processerat, poena sceleris 
livinitus missa infuit, neque hominibus eae, quibus dii homines 

sceleratos affecerunt, poenae amplius augendae sunt 3).  Deinde 
Thebanis pertimescendum fuit, ne denuo deorum iram in se ex- 
citarent, siquidem Antigonen, quominus fratris honoribus pro- 
videret, impediebant; nam, ut vidimus, ob ipsas deorum leges 
Antigone operae suae supersedere non potuit. Ac nuntius, 
quum primorum mandata virginibus referret, haud severis verbis 
usus erat, per quas liceret exspectare, civitatem pium Antigones 
officium prohibituram esse, sed tantummodo affirmat, Thebanos 
quippe maxime a Polynice vexatos, cum sepulero non affecturos 
esse, nulla tamen addita poena, quam solveret, qui contra hoc 
imperatum ageret; neque id inconsulte poeta fecisse videtur, sed 
potius opinari licet, eum omnem statim spem adimere voluisse, 
cives postea Antigones inobedientiam ulturos esse. Idem fortasse 
consilium apparet in nuntii colloquio, quod cum Antigone instituit, 
quo certam poenam non commemorat, sed in universum virginem 
periculi commonefacit, in quod irrutura erat contemto primorum 
edicto. — Vix tamen puto Schneidewini rationem comprobari 
posse, qua vir doctus (praef. ad Ant. Soph. p. 3) nuntii intro- 
ductionem explicasse sibi visus est, poetam id respexisse, ut 
Antigones Ismenesque querelis finis imponeretur, sororesque ad 
sepeliendos fratres impellerentur; nam imputat ineptias poetae 
maximo, qui vix ad efficiendam minimi momenti rem talis totius 
scenae apparatus indigebat. 

Ismene interea, dum haec inter Antigonen nuntiumque gere- 
bantur, tacito ore aderat; deinde quum Antigone Polynicis 
exequias celebratura esset, cum altera chori parte e scena egre- 
ditur, iisdem honoribus Eteoclem affectura. Novam poetae 
mutationem huic quoque rei inesse intellegimus, siquidem istud 
verunì est, quod in tractandis carminibus epicis posui, ambas 
sorores magis in Polynicis quam Eteoclis partes inclinasse. 


8) Gaudeo, quod Schneidewinus in Philologi tom. II, 362 eandem de 
fine fabulae sententiam protulit; quam tamen legi, postquam haec jam 
scripta erant. 

Cujus mutationis origo posita est in diversis sororum moribus, 
Antigones enim et verba et facta celerem et audacem animum 
redolent promptissimumque ad quaevis audenda et toleranda, 
Ismenes vero placidiorem mentis cogitationamque habitum in eo 
conspicis, quod primum maxime lugubres domus casus deflet, 
postea vero, quum primorum jussa referebantur, civium crude- 
litatem haud objurgat; nec miraberis, quod in Eteoclis funus 
se convertit, territa urbis decreto. — Dramatis vero exitus 
quantopere Atheniensibus satisfacere debuerit, vix est, quod 
moneam; nam celebrationem continet »7@r χοινῶν νόμωγ τῆς 
Ἑλλαδος«. quos imprimis in Atheniensium civitate coli, gloria- 
bantur incolae urbis Graecarum vere humanissimae. Optimeque 
concinit  finis fabulae Aeschyleae cum Thebaidis epicae exitu, 
qualis fuisse putandus est, nam gratam imaginem depingunt in 
utroque poemate auctores post saevissimas pugnas, qua audi- 
torum animi leniebantur, quam discidium fratrum solutum, 
familiaeque miseriae exstinctae esse docerentur. 

Sed satis de Acschylo, jam Sophocles alter poeta tragicus 
qualem se praebeat in excolendo mytho, pertractemus.  Mirum 
in modum profecto eum adauxit, ita ut vere contendere possimus, 
eum primum cognosse, quanta vis poetica ei insit. Nam nihil 
omnino addidit, quin aptissimum sit universae fabulae indoli; 
quod quo melius perspiciatur quam vere dictum sit, necesse est 
paucis mythi naturam constituere. Jam in carmine epico, cui 
Thebais nomen erat, Antigone et Ismene eo consilio intro- 
ducuntur, ut indicetur, sorores ante omnia id respicere, ut 
discordia, qua Eteocles et Polynices fratres divisi erant, suo cx 
eadlem stirpe genitarum amore leniatur, eo fere modo, quo pictor, 
sì res generis humani ob deteriorem suam speciem ac naturam 
reconditiores hominumque conspectui minus gratas delineare 
cogitur, non solas nudasque depingit omnium colorum illecebris, 
sed aut velamentum quoddam iis superducit, aut alia juxta 
apponit, quae hominum oculos in se convertant, efficiantque, ut 
quasi in transcursu spectatorum visus in obscoenioribus imaginis 

partibus immorentur.  Sequitur igitur post tristissimum fratrum 
certamen pium Antigones factum, quod ita infigitur audientium 
animis, ut non solum luctus plenam Oedipodionidarum domum 
esse, sed etiam jucundiores ejus mythi partes minime desiderari 
sibi persuadeant. — Quod si transferimus in Sophoclis quam in 
tragoediis exhibet fabulae formam, nonne consentaneum est, ejus 
indolem plane congruere cum carmine epico, neque varias hujus 
poetae mutationes diversam mythi naturam efficere? . Quem 
amorem carmen epicum in Polynicem inflatum ostendit, eum 
summus poeta egregie describit Oedipi quoque patris. tristia 
fata delenivisse, sublevasse, minuisse.. In Oedipo rege ®), qua 
fabula Sophocles Vedipum nobis monstrat  summis quibusque 
miseriis obrutum, sub finem introducuntur Antigone et Ismene, 
quae, licet nondum ea aetate sint, qua fieri possit, ut verbis 
commiserantibus infelicem patrem e calamitatibus erigant, solo 
tamen amore efficiunt, quo patrem et habebant et ipsae habe- 
bantur, ut levamentum accerbissimi doloris 61 praesto sit. Cujus 
amoris optimum monumentum habemus in Oedipo Coloneo. Vix 
enim sorores intantiam superarunt, sed jam multas aerumnas 
tolerarunt, summis rerum discriminibus interfuerunt, eo tantum 
consilio ductae, ut caeci patris vias commodiores redderent, 
victum necessarium ei pararent, ab illata injuria eum defen- 
derent, ut uno verbo dicam: praestantissimum pietatis erga 
patrem testimonium posteritati traderent. At factis eam com- 
probant, quum altera Antigone fingatur senem patrem per omnia 


9) Ne mireris, quod viam in tractanda materia ingressus sum, quae 
abhorrere videatur ab ea, quam initio proposui, ratione, quippe quae 
temporis, quo singulae fabulae docebantur, nullam rationem habeat. 
Constat enim Antigonen fabulam priori aetate a poeta compositam fuisse, 
quam Oedipum Coloneum, nec veri dissimile est, Oedipum quoque regem 
posteriori poetae aetati adscribendum esse. Sed habet suam excusationem 
ea, quam sequor, ratio; nam unitas mythi mihi proponenda est, qualem 
poeta finxit, id quod hac modo ratione fieri potuisse patet, ut ab eo 
dramate exorsus, cujus actiones tempore praecederent, ad alias fabulas 
transgrederer, quibus posteriora sororum fata continentur. 

pericula comitata esse, Ismene dicatur idem munus suscepisse, 
simulque ea patri retulisse, quae interea Thebis gererentur, ita 
ut semper Oedipus mala filioruam reliquorumque propinquorum 
de se consilia sciret. Atque quam gratum ipsis semper monstrat 
animum infelix pater, quum satis sibi felicitatis inesse in filiarum 
ardentissimo amore dicat, quamvis omnibus quibusvismalis prema- 
tur! Opusne est, nonnullos dramatis locos afferre, quibus hoc com- 
probetur, quum tota fabula eam ob causam composita videatur, 
ut arctissimus inter patrem filiasque connexus dilucide appareat? 
Reminiscaris quaeso verss. 1367 sq.: 
Nùv δ᾽ αἵδε μ᾽ ἐχοσώζουσιν αἵδ᾽ ἐμαὶ τροφοὶ, 
Aid ἄνδρες, οὐ γυναῖχες εἰς τὸ συμπονεῖν. 

certe ex his paucissimis verbis elucet, quanti aestimet pater 
filiarum operam, quamvis alii multo plures loci, qui idem de- 
monstrent, praesto sint. Summi autem momenti ad illustran- 
dam hanc rem est finis fabulae, quo Antigone et Ismene patris 
mortem conqueruntur, quae fiebilis commiseratio nobis non 
potest non ostendere, quantus patris amissi luctus eas ceperit. 
Ismenes verba (vv. 1689—1691) nonne demonstrant, majori 
desiderio mortuorum virginem impletam esse, quam eorum, qui 
tun in vita versabantur? — Eadem animi vis, ut jam ad alia 
transeamus, impellit Antigonen, ut patri persuadeat, ne Polynicem, 
qui supplex venerat, dimittat inauditum, sed ejus preces audiat. 
Sperat virgo fore, ut reconciliatio fiat inter patrem et filium, 
itaque dira Apollinis responsa, quae nondum Oedipi domus sol- 
verat, ad irritum cadant. Quae spes quantopere et Polynicem 
et Antigonen fefellerit, constat; sed illud non praetermittendum, 
jam apparere in isto Polynicis et Antigones colloquio firmum 
quendam connexum, qui inter istos maxime fratres intercedìt. 
Neque enim sine consilio poeta Antigonen finxisse videtur maxime 
operam dantem, ut Polynices patri appropinquare possit; idque 
Jam inde elucet, quod Ismenae in hoc colloquio nullae partes 
tributae sunt. Annectit sic poeta hujus dramatis exitum sequenti 
fabulae, quae Antigones de fratre suo merita adumbrat, post- 

quam res eo pervenit, ut de caede fratrum et ea, quae eam 
sequebantur, ageretur. Quas res tractaturis nobis id statim 
occurrit, Sophoclem Aeschyli vestigia premere quidem, sed 
tamen materiam ex libero suo arbitrio ita disposuisse et con- 
formasse, ut multo meliorem singularum partium concentum 
efficeret. Aeschylus enim sub finem dramatis, cui nomen »Septem 
contra Thebas« est, Antigones factum actioni intexuit, quare 
factum est, ut res, quae profecto optimam artis tragicae de- 
monstrandae occasionem praebuit, non omni ex parte perpoliretur; 
quod vitium a Sophocle ita evitatum esse inter omnes constat, 
ut illud Antigones factum pro nodo totius dramatis poneret, 
unde universae compositionis fila deducebantur.  Aeschylus 
quidem Thebarum primores fecerat Polynicis funus prohibentes, 
Sophoclis vero in hac ipsa re summam admiramur artem, quum 
apud eum a Creonte tyranno crudele imperium proficiscatur. 
Summo haud dubie jure hanc mutationem in usum vocavit, nam 
noc demum modo repugnantia inter Antigones facinus civitatis- 
que instituta, qualia aetate heroica vigebant, exprimitar. Nam 
rex tum temporis obtinebat summam rerum, ex Aeschyli vero 
fabula liberam modo civitatem, quae ejus aetati propria est, 
mente exstruere nobis possumus. Aeschylum omnino in fine 
fabulae non eam civitatis formam ante oculos habuisse, qualis 
fuit tempore heroico, ipso dramatis exitu comprobatur, quo 
Antigone quominus factum perpetret, a nullo Thebanorum magi- 
stratu prohibetur; ita ut placidior illa sententia, quae de pro- 
ditorum humatione in cultiorum hominum animis paulatim 
coalescere coepit, superet civitatis illam legem, ex qua ejusmodi 
scelesti homines humari vetebantur. Contra Sophocles eandem 
quidem, quam Aeschylus, de proditoribus sententiam habuit, 
attamen heroicae aetatis condicionem ita retinuit, ut Antigone, 
quippe quae illam legem laesisset, mortem subiret. Simulque 
ea imutatione effecit, ut diversitas sententiae Creontis ejusque, 
quam Thebarum cives habebant, in aperto esset. Hane enim 
statim initio tragoediae invenimus in chori canticis, timide 


quidem expressam, propterea quod senes Creontis saevitiam 
metuunt, sed in lucem perductam ab Antigone vs. 509: 
Vodo χόῦτοι, σοὶ δ᾽ ὑπίλλουσιν στόμα. 

Profitetur eandem sententiam Haemon, eandem Tiresias, qui 
praeterea cam solam rectam esse, argumentis confirmat. Atque 
conjunxit quodammodo divinus poeta Thebaidis et Aeschyli 
fabulas et utriusque vim poeticam, quum et repugnantiae inter 
legem scriptam et non scriptam locum tribueret, et civium 
animos prorsus Antigones incepto consensisse demonstret. — 
Optime deinde poeta virginem Haemonis sponsam fuisse addidit, 
qua mythi amplificatione et Antigones perseverantia atque con- 
stantia et Creontis infausta severitas illustratur, necnon efficitur, 
ut virginis animi magnitudo, quam vix capere possumus, paullulum 
leniatur, quum non omnino eam extra vulgares virginam mores 
egredi videamus, sed intellegamus ex hoc Haemonis amore, acer- 
bitatem illam, quae nullius pretii vitam ejusque dona aestimat, 
haud usque quaque virginis mentem tenere. Nam quis ignorat 
pulcherrimam scenam, qua Antigone, quum mors jam immineat, 
infelice» sortem quaeritur: praematurum exitium sibi destinatum; 
conjugii, carissimorum infantium sese expertem jam in orcum 
descensuram; ab omnibus, vel ab ipsis Thebarum civibus sese 
desertam, quamvis non contra deorum fas peccaverit, sed potius 
eorum voluntati obsequi studuerit? Neque hanc summam cala- 
mitatum esse, immo multo majora ab hominibus enarrari, ab 
Oedipo enim patre oriundam sese infelicissimam usque eo vitam 
degisse; patre, matre, fratribus sese orbam, attamen nullam 
sese misericordiam assecutam esse; qua sorte quid tristius, quid 
miserabilius exstare? Nimirum Sophoclea Antigone a nulla an- 
tiquitatis femina adaequatur, quales in poetarum operibus ex- 
hibentur, sed morum praestantia, animi magnitudine, mentis 
castitate omnes superat, quae et est, ut Oedipi verbis supra 
allatis utar, @17)0, οὐ γυνὴ εἰς τὸ συμπονεῖν, et egregia virgo, 
quae in posteriore fabulae parte, postquam munere erga fratrem 
mortuum functa est, vel maximo dolore corripitur, quod con- 

Jjugium non experta, in quo prima virginis salus posita era ex 
veterum sententia, e vita decedere cogatur. — Ad ipsum vero 
Polynicis funus ut redeamus, discessit Sophocles ab Aeschylo eo, 
quod Thebaidis fabulam in usum suum convertit; non sine jure, 
ut primo quisque obtutu intellegit. Sola enim Antigone munus 
fratris humandi subit, quum Ismenen, ut pietatis erga fratrem 
memor sit, commovere nequeat, quod sane respondet artis legibus; 
nam quo jure virgines Thebanae sepeliendo Polynici  operam 
navarent, quae nullo propinquitatis vinculo cum illo conjunctae 
essent, immo quarum acerrimus hostis exstitisset ὃ 

Qualis sit Ismene et quod inter ipsam ejusque sororem 
discrimen intercedat, paucis verbis absolvere possumus, quum 
de hac quaestione nulla sub judice lis sit, plurimique jam viri 
docti eam tracsaverint.. Communis sororibus est maximus patris 
fratrumque amor, quem ambae satis declarant in duabus, quae 
de Oedipi fatis agunt, fabulis, communis iis est mira constantia 
in calamitatibus pro patre subeundis, tolerandis, perferendis; 
diversitas vero earum oritur in tertia fabula; quanto enim Anti- 
gone praestat animi quadam asperitate, tanto Ismene mitiori 
placidiorique virginis habitu, quae inique quidem fert, sicut con- 
sentaneum est, saeva tyranni jussa, attamen iis obtemperat, 
quum aperte videat, interitum sibi paratum iri, quum primum 
contemptis iis opus aggressura sit, quod Antigone omnibus im- 
pensis perficere voluit. Noli tamen credere, Ismenen omni 
animi fortitudine carere; initio tantummodo operis virgo per- 
timescit, ne difficilius sit neve prorsus aptum debilibus virginis 
viribus; sed simulac facto patrato periculum Antigonae impen- 
dens videt, par Ismenes fortitudo est, profitetur, se facinoris 
consciam participemque fuisse, ne superetur a sorore animi 
magnitudine neve ab ea sejungatur. Ac prorsus naturae legibus 
aptum tale Ismenes ingenium poeta depinxit, nam saepissime 
in vita hominum cotidiana reperiuntur, qui, antequam laborem 
perdifficilem aggrediantur, cunctentur ejusque aspectu, ut ita 
dicam, opprimantur; verum quum primum ad ipsam actionem 

pervenerunt, tum omnia experiuntur, navant, aggrediuntur, quibus 
felicem faustumque exitum eventurum esse sperant. — In uni- 
versum autem qui virginum mores contemplatur, permagna 
Sophoclis admiratione imbui debet, quia in tribus suis fabulis 
ex Thebanorum mythorum orbe desumtis virginum mentes sen- 
tiendique rationes perpetua descriptione et adumbratione quasi 
nascentes et crescentes in scenam induxit, imperfectas in Oedipo 
rege, ad majorem perfectionis gradum elatas in Oedipo Coloneo, 
perfectas et omni ex parte limatas in Antigone, quod quantam 
ejus artem demonstret, quum constet, prorsus diversis vitae 
aetatibus fabulas a poeta confectas esse, vix opus est monere. 

Jam ut ex iis, quae de Sophocle disputavi, paucis verbis 
summam comprehendam: discipulus quidem Aeschyli in mytho 
tractando fuit. quum eum nodum, quum Aeschylus nexuerat, 
neque vero ita excoluerat, ut alias praeterea actiones ab eo 
pendentes faceret, in suum usum converteret, attamen ab illo 
diversissimum se praebet, quum primus cognoverit Sophocles, 
quam accommodatus sit ille nodus, cui totius dramatis velamentum 
circumdetur. Haud minor ejus apparet ars in eo. quod Oedipi 
fatis sorores intexuit, id quod ante eum nemo tecerat.  Sophocles 
igitur is est poeta, cui haud dubie primas partes tribuere debe- 
mus in hoc mytho perpoliendo, limando, componendo. 

Restat, ut perscrutemur, quae opera huic  mytho 
navata sit ab Euripide tertio poeta tragico. Ac duae ejus 
fabulae huc pertinent, Phoenissae et Antigone, quarum tamen 
altera nonnisi paucis fragmentis servata est, ex quibus vix ac 
ne vix quidem, ut postea videbimus, vera genuinaque ejus forma 
restitui queat. Ac primum videndum, quemadmodum Evripides 
in Phoenissis mythi de sororibus faciem conformaverit. Occurrit 
statim ac miratione quadam nos afficit, quod Ismene actioni 
non modo non inserta est, sed fere nulla ejus mentio fit, qua 
mutatione perspicue apparet. sì quid sapio, quam libenter Euri- 
pides mythorum materiam arbitrio suo accommodaverit.  Anti- 
gonen quoque in ea fabula prorsus aliam in spectatorum oculos 

proferri, atque Sophocles et Aeschylus eam fecerant, primo ob- 
tutu apparet. Multa quidem eorum, quae Sophocles finxerat, 
retinuit, ut exemplum proferam, quod Haemonis sponsa fit; sed 
in hoc ipso apparet Euripidis sentiendi ratio minus elata, quum 
virgo non juvenis amore capta fingatur, sed Creontis Eteoclisque 
jussu ei despondeatur, His rebus prorsus apti, a prioribus vero 
poetis, imprimis Sophocle, diversissimi sunt Antigones, quos ex- 
hibet, mores.. Apud illum quaecunque virgo perpetrat, perficit 
tanquam coacta interiori animi motu; nihil considerat, num ex 
factis suis summa quaeque pericula sibi oriantur, ne minimum 
quidem ipsi in mentem venit, alias exstare agendi rationes, 
quas secuta pericula evitare possit, quorum omnium num quid- 
quam invenies m Euripidea Antigone? Quid? quod poeta vir- 
ginem talia verba loquentem facit v. 1694 (ed. G. Hermanni) 
quibus demonstretur patri, quanti aestimandum sit virginis con- 
silium comitandi eum: 

"ARR εἰ yapoiunv, 00 dè μόνος φεύγοις ττάλιν Ὁ 
vel ν. 1700: 

Ovxovr μετασχεῖν καμὲ δεῖ τῶν σῶν κακῶν. 
quibus verbis sane declaratar, non ex libera animi sententia 
consilium patris adjuvandi ortum esse, sed protectum potius ex 
callida et cogitabunda condicionis, cui inerat, consideratione. 
Quod quantopere poeticam fabulae vim minuat, quum philoso- 
phicae cogitandi rationi magis aptura sit, luculenter apparet. 
Atque convenit hoc prorsus cum Euripidis de feminis sentiendi 
ratione, quarum mores ab eo fere semper ita conformantur, ut 
ad vulgaris consuetudinis imaginem expressae esse videantur, 
magisque recedant ab ea excelsitate atque praestantia, quam 
priores poetae iis tribuerant. Quod quam vere sit dictum ut 
exemplo comprobetur, affero chori verba, quae facit vss. 356 sq.: 

Δεινὸν γυναιξὶν αἱ di ὠδίνων γοναὶ ᾿ 

Καὶ φιλότεκνον TAV γυναικεῖον γένος" 
vel ut simile prorsus exemplum virginis vulgari consuetudini 
idoneae proferam, contemplare, quomodo Euripides Electrae 

mores exhibeat in fabula sua prorsus diversos ab iis, quibus 
Aeschylus et Sophocles eam ornaverant.. Neque res alia est, si 
Antigones mores respicimus; id quod comprobatur  versibus 
supra allatis, vel maxime autem perspicue apparet, quo loco 
Creontis edicto adversatur, ex quo Polynici funus abnegabatur. 
Primum enim multa verborum copia tyranno dicit, se fratrem 
contra ejus jussum sepulturam esse, postea, quum Oedipi sorte 
moveatur, istud prorsus obliviscitur, ita ut haud sciamus, quid 
fratri factum sit. Neque illud praetermittendum: perpulchre 
poeta antea finxerat, Jocasten et Antigonen in ipsam virorum 
aclem proruisse fratrum certamen prohibituras; at ne illo quidem 
loco, quo maximam animi perturbationem virgo monstrare 
omnesque de metu ac pudore cogitationes abjicere debebat, 
poeta animum induxit, Antigonae paulo elatiores animi affectus 
tribuere, nam quum Jocaste virginam adhortatur, ut semet 
sequatur, loquentem facit poeta eam in vs. 1284: 

αἰδούμεϑ᾽ ὄχλον. 
Omnino universum cum matre colloquium talem nobis ostendit 
Antigonen, quae nullam prorsus exhibeat morum similitudinem 
cum ea, quam Sophocles in scenam induxerat. Quid dicam de 
Antigonae verbis in vs. 1286: 

ti δρῶσα μῆτερ; 
quibus se insciam esse fatetur, quonam modo a feminis fratram 
pugna dissolvi queat? nam nulla profecto feminis via patebat, 
nisi ut precibus fratrum congressum prohiberent. — Atque uno 
tantum verbo attingere liceat primam dramatis scenam, qua 
Antigone una cum paedagogo scenam introit, Argivorum aciem 
contemplatura. Simillima haec scena est reyooxorria illi Iliadis, 
ita ut ad ejus exemplum conformata videri possit, nisi quod in 
Euripidis fabula paedagogus Antigonae heroes Argivos enumerat, 
quum in Iliade Helena enarratoris partes agat, id quod jam 
scholiastae ad hunc locum annotarunt. Admiramur in hac fabulae 
parte dulcissimam poetae orationem, quam omnibus dicendi 
luminibus ac floribus exornavit; sed quid episodion istud in 

dramatis contextu sibi velit, vix perspicitur, neque injuria illud 
supervacaneum esse additamentum eo consilio modo excogitatum, 
ut paullulum fabulae actiones a priorum poetarum inventis dif- 
ferrent, viri antiquitatis complures statuerunt, quum in argumento 
hujus fabulae hoc de illa scena judicium ferrent (ed. G. Hermann 
p. 4): ἡ ἀπὸ τῶν τείχεων ᾿Αντιγόνη ϑεωροῦσα μέρος οὐκ ἔστι 
τοῦ δράματος. Ac recte Hermannus in praef. ad hanc fabulam 
pag. 10 sq. ita de ea scena disseroit: »Est igitur hoc ex iis 
inventis, quae Euripides more suo ex vita communi depromsit; 
quis enim in obsessa ab hostibus urbe non cupiat oculis per- 
lustrare copias circumpositi exercitus? Ex his quum quemlibet 
posset, arripuit, quae proxima erat, Antigonen Euripides. Nempe 
enim choro uti nolebat, ne Aeschylum imitatus esse diceretur<«. 

His missis jam ad alteram fabulam pervenimus, quam de 
Antigones fatis composuit Euripides ipsiusquo virginis nomine 
insignivit, cujus tamen nihil nisi perpauca fragmenta servata | 
sunt, ita ut perdifficilem laborem is suscipiat, qui ejus materiam 
aliqua cum verisimilitudine constituere conetur. Atque equidem 
credo, vix ad felicem eventum perduci posse hanc quaestionem, 
nisi duabus imprimis de hujus fabulae argumento narratiunculis 
innixi indagare inde studemus, quae mythi forma subjecta fuerit 
dramati. Primus testis, cui summam ut auctoritatem tribuamus, 
jam nominis auctoritate cogimur, Aristophanes Byzantius in 
argumento ad Antigonen Sophocleam haecce tradit: Ksîres 17 
μυϑοτπτοιίΐα καὶ παρ᾽ Εὐριπίδῃ ἐν ‘Avuyovy: πλὴν ἔχεῖ φωρα- 
ϑεῖσα μετὸ τοῦ Aiuovos δίδοται 717009 γάμου κοινωνίαν καὶ 
téxvov τίχτει τὸν αίονα "5). --- Eadem narratio redit sub finem 
scholiorum, quae in codice Laurentiano ad cognominem Sophoclis 
fabulam ascripta sunt: Ζιαφέρει τῆς Εὐριπίδου ᾿Αντιγόνης αὕτη, 
ὅτε φωραϑεῖσα ἐχείνη did τὸν Αἵμονος ἔρωτα ἐξεδόϑη πρὸς 


10) Dindorfio auctore (ed. Oxon. 1860) cod. Laurentianus habet Atuore. 
At maluerunt recte viri docti Me/ore, quum istud nomen nusquam Hae- 
monis filio tribuatur, atque mutatio, ex qua Maova pro «ζμονα legitur, 
levissima sit. 

γάμον, ἐνταῦϑα dè τοὐναντίον. — Atque merito huic Aristo- 
phanis alteriusque grammatici narrationi eam fidem habuit 
Boeckhius in graec. trag. prince. 269 sq. ut Euripidei dramatis 
exitum non lugubribus casibus refertum censeret, sed potius 
nuptias Antigones Haemonisque ibi referri statueret; cui alii 
viri docti adstipulati sunt. At prorsus contrariam sententiam 
Welckerus protulit in libro: Die riechischen Tragoedien, II, 
563—572, quo loco uberius de hujus fabulae argumeuto agit et 
ex variis, quae servatae sunt, reliquiis summa actionum linea- 
menta colligere sibi proposuit. Putat enim iste vir vix imputari 
posse ejusmodi fabulam huic praeclaro poetae, quum universa 
mythi contormatio maxime claudicet, atque praesertim Creontis 
mores, qui per omnes fere poetas tyrannum redoleant, adeo 
evanescant, ut non viri constantis, sed effeminati mulierum 
amatoris esse videantur. Nam haec Aristophanis verba si se- 
quamur, eum idcirco minime sibi cunstare, quia Antigone et 
Haemon, regis propinqui, auctoritatem regni laeserint; sed con- 
sentaneum esse, ob ipsam propinquitatem Creontem eos etiam 
graviore poena afficere debuisse. Sed proficiscitur ille vir doctus 


a praejudicata sententia, quum eosdem Creontis mores, quos in 


Sophoclis Antigone habet, huic Euripidis quoque fabulae proprios 
esse debere contendat, quod per se patet minime necessarium 
esse. Nam licet in ultima Phoenissarum parte ille vir tyranni 
mores exhibeat, quum Oedipum, qui jam longum tempus Thebis 
lugubres suos casus defleverat, ex patria expellat, crudelissimum- 
que contra Poiynicem se ostendat, tamen vel maxime providum 
eum videmus suo ipsius generi, quum in colloquio cum Tiresia 
habito supplicibus precibus vatem adeat, ut silentio obruat 
illud, quod vaticinatus erat, Menoeceo mortem a diis destinatam 
esse. Quod quum impetrare non posset, easdem apud Menoe- 
ceum preces repetiit, ne voluntariae morti se praccipitem daret, 
neque acquievit, donec juvenis patri promisisset, se in aliena 
aliqua terra vitam sustentaturum esse. At quanto luctui se 
dedit, quum a filio se deceptum esse vanis promissis ex nuntii 

verbis comperit, qui referebat, patriam gloriosa Menoecei de- 
votione ab hostibus liberatam esse! Certe hac occasione non is 
est Creon, quem sub finem dramatis in Antigonen ejusque 
patrem saevire vidimus.. Quae modo assecuti sumus, si transfers 
in Euripidis Antigonen, nonne mihi assentiris, pares Creontis . 
mores effici ἰδία Aristophanis fabula omnique ex parte con- 
gruentes cum lis, quos Phoenissae exhibent? Eundemque Creontem 
in Antigone a poeta exhiberi, quem in Phoenissis, jam eam ob 
causam facile mihi persuadeo, quod ipse Phoenissarum exitus 
Antigones fata in dubio relinquit, quorum spectatores cupidis- 
simos fuisse inde sequitur, quod pracclarissima Sophoclis fabula 
hanc mythi partem mirum in modum excoluerat. Quod desi- 
derium Euripides minime contemnere potuit, nisi  periclitari 
vellet, ne omnis populi Atheniensis favor sibi detraheretur; eique 
obsecutus est ita, ut Antigonen in conspectum proferret eo ipso 
temporis momento, quo una cum Haemone, cujus amore capta 
erat, locum pugnae perquisivit investigatura caesi fratris corpus. 
Sed in ipsa humandi actione a custodibus, quos Creon eo loco 
collocaverat, deprehensi et ante regis tribunal tracti sunt. Ae 
potuit tum rex gravissimis minis eos obruere, potuit filii in- 
obedientiam acerbissimis verbis castigare, sed ultra hos fines 
eum progredi haud patiebatur ipsius filii crimen; neque enim 
potuit Antigonen supplicio afficere, nisì filium virginis amantis- 
simum una cum ea mortem subire voluit. Fuit fortasse. illud 
in spectatissima hujus dramatis scena, ut Creon Antigones 
mortem minitaretur, quippe cujus major sceleris perpetrati culpa 
esset, quibus auditis Haemon patrem supplex primum oraret, 
ut Antigonae parceret, deinde quum haec secus procederent, 
patris consilium ita labefactare studeret, ut vehementissimis 
dictis pronuntiaret, semet ipsum e vitam decessurum.  Potuit 
jam, quo credibiliora Creonti fierent filii verba, e scena Haemon 
egredi factisque verba adaequare velle: qua in re Creon, ne 
ambos filios perderet, intercessisse putandus est. Semper enim 
id tenendum est, Creontem non eum esse, qui in stabilienda 

confirmandaque regni auctoritate summum vitae consilium ponat, 
sed eum potius, qui ante omnia familiae saluti provideat et 
consulat, ne unicus sibi filius iniquo quodam fato detrahatur. 
Jam Haemoni concedit, Antigonen mortis non damnatum [1]. 
neque tamen inde sequitur, ut Haemoni licuerit virginem in 
matrimonium ducere, quod Aristophanes nobis tradit. Quod ut 
perficeretur, dei fortasse auxilio opus erat, quem usum Euripidem 
valde amasse, quum ex eis, quae superstites sunt, fabulis satis 
notum sit, non ita audax conjectura est in hoc quoque dramate 
usurpatum fuisse. Ac possumus in hac quaestione accuratius 
explicanda Welckero assentiri, qui Herculem has partes gessisse 
conjicit, quia secundum alios mythos iste heros Megaram, Creontis 
filiam, in matrimonium duxerat, quare facilius Creontis soceri 
animum mitigare et mutare potuit. Minime vero, quod Welckerus 
vult, eum fabulae exitum si statuimus, Creontis moribus nimium 
quoddam detrahitur, quum idem sit, qualem in Phoenissis in- 
venimus.  Neque quod poena Antigones desideratur, justam viris 
doctis offensionis ansam praebere debuit, nam voluit sane Creon, 
si recte conjeci, eam supplicio afficere, at prohibitus est filii 
arctissimo cum virgine nexu. — Quod vero Welckerus Hygini 
mythographi latini fabulam 72. qua virginis fata alio modo 
adumbrantur, ad constituendum Euripidei dramatis argumentum 
in usum convertit, non recte actum mihi videtur; nam pugnat 
ea cum Aristophanis verbis, quod quo planius appareat, affero 
illam fabulam: »Creon, Menoecei filius, edixit ne quis Polynicen, 
aut qui una venerunt, sepulturae traderet, quod patriam op- 
pugnatum venerint. Antigona soror et Argia conjux clam noctu 
Polynicis corpus sublatum in eadem pyra, qua Eteocles sepultus 
est, imposuerunt. Quae quum a custodibus deprehensae essent, 
Argia profugit, Antigona ad regem est perducta. Ille eam 
Haemoni filio, cujus sponsa fuerat, dedit interficiendam. Haemon 
amore captus patris imperium neglexit et Antigonam ad pastores 
demandavit ementitusque est, se eam interfecisse. Quae cum 
filium procreasset et is ad puberem aetatem venisset, Thebas 

ad ludos venit. Hunc Creon rex, quod ex draconteo genere 
omnes in corpore insigne habebant, agnovit. Cum Hercules pro 
Haemone deprecaretur, ut ei ignosceret, non impetravit: Haemon 
se et Antigonam conjugem interfecit; at Creon Megaram filiam 
suam Herculi dedit in conjugium«. — Totam quidem fabulam 
nullo modo cum Aristophanis verbis congruere patet, sed ut 
unum ex multis proferam, quomodo pro Haemone, qui Antigonen 
adjuvisse dicitur a grammatico, substitui potest Argia? Jam. 
haec una maxima discrepantia satis est ad refellendam Welckeri 
opinionem.. Nec me movet, quod Welckerus ex fragmentis 
eandem mythi formam instaurasse sibi visus est; nam ea ratione 
sententiam meam non labefactari, ex ipsa rei natura apparet, 
propterea quod semper latissimus divinandi et conjectandi 
campus ei aperitur, qui ex paucis reliquiis, quae diversissimis 
fabulae partibus inspersae erant, genuinam argumenti in fabula 
tractati formam eliciendam sumsit.  Neque enim ulla in con- 
jungendis membris divisis et disjectis ratio pro certa evinci 
potest, sed id modo quaeritur in ejusmodi experimentis, quae 
ratio imprimis veri similitudini respondeat; quod num cadat in 
Welckeri quae exstruxit summa lineamenta fabulae Euripideae, 
equidem dubito, propterea quod cum expressis Aristophanis 
verbis pugnant. 

Atque haec hactenus! Exspectat fortasse quis, me eundem 
laborem in ceteris quoque poetis tragicis et Antimacho, quem 
poetam epicum ne uno quidem adhuc verbo tetigi, collocaturum 
esse, idque fortasse haud immerito; quam curam ut remitterem, 
commovit me illud imprimis, quod fere nulla horaum omnium . 
fragmenta pracsto sunt, quibus ut fundamento usi certi aliquid 
constituere possimus. Nec minus alia res mihi obstare vide- 
batur, quominus inceptum laborem latius persequerer. In ils. 
enim fabulis, quae insequentibus temporibus de hac mythorum 
parte confectae sunt, Ismene altera sororum magis magisque ἃ 
loco, quem obtinuerat, recessit, substitutaque ejus loco Argia, 
Polynicis uxor, est: id quod vidimus in Hygini fabula factum 

‘esse, quam ex poeta tragico graeco posterioris temporis haustam 


esse, haud injuria plerique viri docti statuerunt. Sed has feminas 
ut persequar, quomodo celebratae sint, abhorret a proposito; 
quare satius habeo , in iis, quae assecutus sum, subsistere. 


e O ia 
Fi ESRI 


Sententiae controversae. 


ἢ 


Theophrasti characteres quominus pro veris mimis habeamus, 
id quod Astius voluit, jam definitiones singulis capitibus prae- 
fixae prohibent. 


II 


In “υοσχερείας descriptione ab eodem scriptore confecta, 
quae continetur cap. XIX, primum codicis P. Vat. additamentum 
ita legendum censeo: Καὶ οὐχ εἶναι ῥάδιον, ἄλλον εἰς τὸ γένος 
ὑποβάλλεσϑαι. 


III 


Sententia, quam de Oedipi oratione in Sophoclis Oedipo 
rege v. 216—275 Ahrens proposuit in conventu Philologorum 
Herbipolensi (Verhandlungen der XXVI Versammlung deutscher 
Philologen und Schulmànner, Wiirzburg 1868, pag. 160 ff.), 
Oedipum ibi scelerum suorum haud nescium a poeta fingi, 
probari non potest. 


ΙΝ. 
In Oedipo tyranno verba vers. 227 sq. ita legenda esse 
censeo Halmium secutus: 
Κεὶ μὲν φοβεῖται τοὐττίκλημ᾽ ὑπεξελεῖν 
αὐτὸς xaP αὑτοῦ" etc. 

ἘῸΝ: 
Injuria Siebelis in editione Pausaniae ab ea conjectura, 


quam primus Sylburgius protulit plurimique viri docti probarunt, 


ex qua legendum est in 1. IX, 9, 3 pro KeZaîvos Καλλῖγος, 
recessisse videtur. 


VI. 


In Taciti annalium 1. IV, 11 sub finem legendum puto È 
Nipperdejum secutus: Mihi tradendi arguendique rumoris causa 
fuit, ut claro sub exemplo falsas auditiones depellerem peterem- Ἱ 


‘que ab iis, quorum in manus cura nostra venerit, ne divulgata 


atque avide accepta veris neque in miraculum corruptis ante-. 


habeant. 
| VIL | 
In describendis et dijudicundis ingenii doctibus Pyrrhi 


Mommsenus injuria ei rerum ad politicas res partinentium 


notitiam et cognitionem abnegavit. 


VII. 


Johannes Prutz, qui vulgarem opinionem, Fridericam I, 
Germanorum imperatorem omnium ducum principumque con- 
sensu creatum esse, refutare conatus est, veram suspicionis 


causam non protulit. 

